GoWikipedia - Sekta\nSekta suntsitzaileetan, sektako jarraitzaileek guru edo liderrarenganako erabateko lilura sentitzen dute, euren ahalmen kritikoa guztiz galduz. Irudian, suntsitzailetzat jo ohi den meditazio transzendentalaren sektako guruaren gorpuaren erakuspen eta gurtza.\nSekta erlijio edo ideologia jakin bat jarraitzen duen gizatalde bat da, bere baitan kohesio nabarmena duena, ortodoxiatik at eta gizartetik bereizia. Egun, terminoak konnotazio gaitzesgarriak hartu ditu eta sekten aurkako aurreiritzi nabarmena dago gizarteko zenbait sektoretan, bere baitan biltzen diren pertsonak askatasuna galdu eta azkenean deuseztatu eta suntsitu egiten dituztela argudiatuz, manipulazio mental eta erabateko kontrol estrategia baten bitartez. Iritzi negatibo hau sekta zenbaiten baitan izandako krimen izugarriek ere indartu dute, gizartean hedabideek zabaldu ere egin dutena. Sekten inguruko diskurtsoaren subjektibotasuna dela eta, eztabaidagarria izaten da talde jakin bat sekta den edo ez: talde horretako kideek sekta direnik ukatzen badute ere, talde horren aurka jotzen dutenek bere sekta izaera nabarmentzen dute. Horrela, "sekta besteak direla" baieztatu ohi da. Sektek izaten dituzten ezaugarri multzoari sektarismo deritzo eta zerbaitek sekten ezaugarriren bat hartzen duenean sektarioa dela esaten da. Sekten aurkako taldeak ere badaude, talde horietako kideen familiarrak edo kide-ohiek osaturik eta sekten arriskuei buruz ohartarazten dutenak, hedabide eta administrazio publikoen interesa erakarriz. Sekten inguruko kezka 1960ko hamarkadatik garatu da, kontrakultura izeneko mugimenduaren baitan ortodoxia edo "normaltasun" erlijioso eta kulturalarekin bat ez zetozen taldeak ugaldu zirenean. Horrela, sekten kideak, "biktimak" sekten kritikoen hitzetan, gazteak izan dira gehienetan, gizarte kontsumistak eskaintzen ez dizkien balore eta bizipenen bila. Beste batzuetan, krisi afektibo bat jasan eta talde hauetan babes, espiritualtasun eta maitasuna aurkitu duten pertsonak dira sektaratu direnak.\n1 Definizioaren arazoa\n2 Sektak historian\n3 Sekta suntsitzaileen ezaugarriak\n4 Sekta motak\n4.1 Sekta erlijiosoak\n4.2 Sekta politikoak\n4.3 Sekta psikoespiritualak\n4.4 Sekta esoterikoak\n5 Protagonistak sektetan\n5.2 Sektarioaren familia\n5.3 Sektako liderrak edo guruak\n5.4 Sektako kide ohiak edo apostatak\n5.5 Sekten aurkako taldeak\n5.6 Estatuaren rola\nSektek estereotipo negatibo nabarmena dute gizartean. Sekta bateko kide edo sektarioa berezko borondatea eta kritikoa izateko ahalmena galdu dituen pertsona fanatikoa delako iritzia aski zabaldurik dago gizartean, sektak pertsona horren gainean egindako manipulazio mental eta garun-garbiketaren ondorioz, pertsonen kontrol zorrotza egiten duen erakunde piramidal eta itxi baten baitan. Kontrol eta manipulazio horretarako lider edo guru baten parte hartzea ere sekten ezaugarria izaten da. Sekta definitzerakoan, arriskua ere aipatzen da: sekta anitzen baitan denetariko krimenak, bortxaketak eta erailketak barne, izan dira, beste hainbatetan horrelakorik gertatzeko arrisku nabarmenik ez badago ere. Gizarte, familia, edo lagunekiko harremanak eten edo mugatzea ere bultzatzen da sekta baten baitan, sekta harremanetarako eremu soiltzat hartuz. Bestelako ohiturak, hala nola dieta eta aisia ere, kontrolatu ohi da eta sekta errituetan parte hartzea biziki bultzatzen da; ildo horretatik, talde hauen totalitarismoa ere nabarmentzen da. Pertsona suntsitzen duten taldeak bereizteko, sekta suntsitzaile terminoa asmatu da. Ildo horretatik, ikertzaile zenbaitek estereotipo hau baztertu eta sektatzat jotzen diren talde askotako kide asko borondatez sartzen dira taldera, han borondatez dihardute, euren fedea zintzotasunez bizi dute eta taldearen baitan giza-harreman lagunkoi eta errespetuzkoak bizi dituzte. Horrela, gizartean sekta terminoaren erabilera zilegitasun sozialean oinarritzen dela baieztatzen dute, egon baitaude taldeak, ezaugarri antzekoak izanda ere, gizartean balorazio ezberdinak jasotzen dituztenak (adibidez, fraide benediktinoak eta Hare Krishna, azken hau sektatzat jo ohi den bitartean, fraide benediktinoak espiritualtasuna sakontasunez bizi duten pertsonatzat hartzen dira kristautasunean). Beraz, besteak beste Max Weber soziologo ospetsuaren arabera, sektak ez luke izango eliza batek gizarteko kultura nagusiarekin duen adostasuna, sektak gizartearekin beti tentsio-egoera edo oposizio batean daudelako; bestalde, sektak esklusiboak izateko joera duen bitartean, eliza edo talde nagusia inklusiboa da eta bertako kideei ez zaie eskatzen aparteko atxikimendurik . Sektetan mistizismoaren presentzia eta kideen esperientzia pertsonalak sendoagoak nabarmenagoak direla ere aipatu da. Izan ere, etimologiaz sekta hitza latinetik, secare hitzetik, ba omen dator, eliza nagusietatik bereizi diren taldeei erreferentzia egiteko. Hartara, sekta, adiera hertsian, fede edo iritzi nagusiarekin bat ez datorren taldea litzateke, minoritarioa, berria eta bereizia dena. Mundu akademikoan, talde hauek neutraltasunez eta gizartean dauden aurreiritziak baztertzeko, mugimendu erlijioso berri terminoa proposatu da batzuetan sekta hitzaren ordez. Terminologia argituz, ingelesez, esaterako, "sect" eta "cult" hitzak bereizten dira: "sect" dotrina ortodoxo edo nagusi batetik banandutako taldea da eta "cult" terminoak sekta suntsitzailearen konnotazio gaitzesgarriak biltzen ditu .\nAntzinako Erroman, hasierako kristauak sekta arriskutsutzat joak izan ziren. Adibidez, Suetoniok kristautasuna superstitio nova ac malefica (latinez) zela adierazi zuen. Kristauen inguruan zurrumurru izugarriak zabaldu ziren, giza-odola edaten zutela eta intzestuzko sexu-orgiak egiten zituztela. Azkenean, hasierako kristau horiei heriotza zigorra ere ezarri zitzaien. Kristauen sekta haren jazarpen odoltsua kristau fedeak bultzatzen zituen orduko baloreen iraulketa eta Erromatar Inperioaren aurkako subertsioa gertatu zen. IV. mendearen bukaeran kristau erlijioa Inperioko erlijio ofiziala bilakatu zenean, Eliza Katolikoa jazarpenaren biktima izatetik jazarle izatera iragan zen: 438 urteko Teodosioren Kodean kristau heresia krimentzat joa izan zen. Bazterkeria eta jazarpenezko kristau ideologia honek XVIII. mendera arte iraun zuen eta maiz indarkeria baliatu zuen kristau joera nagusia jarraitzen ez zutenen aurka; nabarmena da, adibidez, kataroen sektaren aurka XIII. mendean Frantzia hegoaldean burutu zuten sarraskia.\nIpar Amerikako kolonizazioarekin batera, mugimendu erlijioso bizia zabaldu zen, Europako jazarpenetik ihesi batez ere. Protestantismoaren inguruko joera zenbait eta, horien baitan, sekta anitz garatu ziren, hala nola adbentistak, metodistak, pentekostalak eta presbiterianoak, profezia apokaliptikoekin batera kasu askotan. Sekten aniztasunak borroka bizia sortu zuen talde nagusien eta sortzen ari ziren taldeen artean. Egun indarrean dauden sekta kristau gehienak Estatu Batuetan sortu ziren, hala nola mormoiak eta Jehovaren Lekukoak.\nKristautasunaren historian gertatu den sekta-eliza bereizketa eredu moduan hartu da: kide gehien bildu eta erlijio nagusi bat izateko, ezinbestekotzat jotzen da sakratua-profanoa dikotomia gainditu edo bi alderdien arteko bateragarritasun bat eratzea, batetik besterako igarotzeak ahalbidetuz, adibidez Eliza Katolikoan gertatzen den bezala (non, besteak beste, ez den aparteko atxikimendu edo konpromisorik eskatzen). Sektak, berriz, munduaren aurkako erreakzioa dakar, sakratua goretsiz eta profanoa guztiz arautuz, hainbat kristau sektetan gertatzen den moduan. Kristautasunak aurreko bi ikuspegiak garatu eta hirugarren bat, mistizismoarena alegia, gaineratu du: esperientzia pertsonal erlijiosoa nabarmentzen duena (monakotzaren bitartez, esaterako).\nSektak 1960 eta 1970eko hamarkadetan ugaldu ziren berriz ere, Mendebaldean loratu zen kontrakultura mugimenduaren baitan. Orduan bereziki budismoaren inguruan eratu ziren, hala nola gogartea eta yoga bultzatuz. Objektu Hegalari Ezezagunen inguruan ere sortu ziren sektak, ustezko estralurtarren mezu erlijiosoak jasoz. XX. mendearen bukaeran eta New Age mugimenduaren baitan sekten beste loraldi bat izan dute, oraingo honetan espiritualtasun, esoterismo eta neopaganismoaren inguruan.\nSekta suntsitzaileen ezaugarriak\n1: Zure ideiak aldatu behar izan al dituzu?\n2: Taldeak irrika handia erakutsi al zuen zu sartzerakoan?\n3: Zuretzat garrantzitsuak diren gauzak utzi behar izan al dituzu?\n4: Kide berriak bilatzea jarduera garrantzitsua al da?\n5: Liderrek agintaritza nabarmena al dute?\n6: Gehiago ezin duzula jasan sentitzen al duzu batzuetan?\n7: Zure aurreko gizarte-harremanak utzi al dituzu?\n8: Kritikak gaitzesten al dira?\n9: Dirua eta boterea garrantzitsuak al dira sektarentzat?\n10: Behin eta berriz esaldi berberak errepikatzen al dira?\n11: Galdera guztietarako erantzunak al daude?\n12: Bilera eta beste ekitaldietara joateko beharturik sentitzen al zara?\nTest honetan erantzun gehienak baiezko badira, taldea sekta suntsitzaile bat dela baiezta daiteke.\nEuren sinesmen edo ideologiaz haraindi, sekta suntsitzaileek ezaugarri komunak partekatzen dituzte. Funtsean, erlijioetan ez bezala, sekta suntsitzaileek sinesmen eta ideologiak baliatu egiten dituzte eta boterea, aberastea eta bestelakoak izaten dira benetako xedeak. Beste kasu batzuetan, sekta suntsitzaileak euren sinesmenak guztiz errealitate sozialetik at, malgutasunik gabe eta erradikalismoz, kokatzen direlako sortzen dira; horrela, gizarteak sekta gaitzetsi eta sektako kidea baztertu egiten du.\nKide berriak bertaratzeko, sektek proselitismo bizi eta erasokorra egiten dute askotan, sektaratu nahi duten pertsonari material idatzia eskainiz, bilera eta egonaldietarako gonbiteak eginez. Pertsonak erakartzeko zabaltzen dituzten mezuak munduari eta gizarteko baloreei buruzko ezkortasuna eta mundu berri bat eraiki edo salbamena lortzearekin loturik izaten dira. Maitasunezko bonbardaketa bat ere ohikoa da, sekta barneko elkartasuna goraipatuz eta pertsonari adiskidetasuna eta laguntza eskainiz. Horrela, bereziki egoera afektibo edo existentzial txarrean daudenak izaten dira sekten biktimak.\nSekta suntsitzaileen beste ezaugarri bat sekretua da: talde arruntetan dogmak eta barne-funtzionamendua ezagunak diren bitartean, sekta suntsitzaileetan alderdi asko sekretupean edukitzen dira, sektaren etsaiek informazio hori baliatu egingo dutelakoan. Horregatik, ohikoa da kide berriak taldeari buruz ezer asko jakin gabe taldera biltzea; horren ordez, sektara sartzekotan dabilen pertsonaren sentimenduak eta jakin-mina manipulatzen dituzte, jakintza, salbamen edo maitasun-promesak eginez. Sektara sartutakoan, kide berriak bere bizimodua bete egiten duen talde batean integraturik sentitzen da, kanpokoak gaitzetsi eta taldeko kideak goraipatu egiten dituena. Era horretan, kidearen talde-nortasuna indartu egiten da, baina azkenean sekulako dependentzia psikologikoa sortzen zaio kideari. Kidearen nortasunaren ahultzeak bere ahalmen kritikoa ezabatu eta sektako doktrinamenduaren mendean uzten du.\nSektaren baitan erabili ohi diren beste estrategiak, kideen atxikimendua sendotzen duena, beldurra eta erruduntasun sentimendua dira. Beldurra behar bezala jokatzen ez bada kideak Jainkoaren zigorra jaso edo salbatuko ez direnen artean izango dela ziurtatuz zabaltzen da, sekta milenaristetan gertatu ohi den bezala. Behar bezala, sektaren dotrinaren arabera, jokatzen bada, salbamenaren saria izango du. Erruduntasun-sentimendua mundua dagoen gaizkiaren ardura norberak duela baieztatuz sustatzen da, betiere taldeak ezartzen duen jokabideari jarraiki. Sentimendu horretaz baliatuz, adibidez, kideari dirua eskatzen zaio eta batzuetan arduraldi osoz sektarentzat lan egitea. Aldi berean, errealitatea modu manikeo batez interpretatu ohi dute, onak eta txarrak, sektako kideak eta kanpoko beste guztiak soilik berezituz . Estrategia horiek guztiak gainera propaganda eta erretorika erakargarri batez baliatzen dira: sekta suntsitzaileek ez dute irakasten, dotrina eman eta gurtu baizik; aldi berean, sekta eta bere eginkizunak guztiak mesianismo eta sakratutasun batez apaintzen dituzte. Sektaren mezu guztiak hizkuntza berezi edo argot sinple batez zabaltzen dira, ikuspuntu guztiz murriztaile batez. Arrazoibideak ere estandarrak dira, kritika guztiak gainditzeko ad hoc prestatuak, eta errealitatea modu itxi batez interpretatzen dute. Modu horretan, pertsonak bere erabakiak hartzeko borondatezko prozesua eten egiten da: motibaziotik abiatuta, egoera aztertu eta erabakia hartzeko pausoak desagertu egiten dira, sektan dotrinak dioena burutu egin behar baita, inongo eztabaidarik gabe.\nAldi berean, ohikoa sektak janzkera, dieta, informazio-iturriak eta sexualitatea kontrolatzea. Izan ere, sektak bizimodu totalitarioa ezartzen dio kideari, bere bizitzako alderdi guztiak kontrolatuz. Kontrol erabateko hori pertsonaren ekimena deuseztatzeko beste modu bat da, sektaren egitura hierarkiko piramidal bati esker burutzen dean, lider edo guruak zuzenduta.\nSekta suntsitzaileen 5 ezaugarri nagusiak\n1 Botere-egitura piramidala.\n2 Manipulazio mentala.\n3 Isolamendua: gizarte-harremanak guztiz mugatzea, familia eta lagunak barne.\n4 Mesianismo eta manikeismoa: mundua salbatzeko aukeratua taldea da, kanpokoak txarrak eta barrukoak onak.\n5 Desadostasuna eta kritika zigortu egiten dira.\nAdituek egin dituzten sekten sailkapenen artean sarri agertzen da alde batetik sekta mistiko-erlijiosoak, arima, Jainkoaren edo pertsonaz haraindiko errealitate transzendente batean oinarritzen direnak, edo sekta instrumentalak, pertsona bakoitza ustez hobetzea lortzen dutenak (arrakasta, dirua edo boterearen bitartez), teknika ezberdinen bitartez (adibidez, gogartea edo zientziologiaren kasuan, dianetika izenekoa). Sekta batzuetan bi alderdiak batera ager daitezkeela hartu behar da kontuan. Ondoren zehazten den tipologia izaera eta jarduerei buruzkoa da.\nSekta gehienen funtsa erlijioa. Arrazoi gisa, erlijioak giza-baloreak lantzeko duen joera, gizakiaren funtsezko galderak erantzuteko ahalmena eta erlijioak bere mezuen bitartez komunitateak edo elizak osatzeko duen eginbeharra. Sektak erlijio guztietan agertzen dira, handietan zein txikietan. Biblian eta Koran liburuetan oinarrituriko erlijioetan, sektak testu sakratuen interpretazio zorrotz eta berezia izaten dira bere ezaugarria. Kristau sektetan, lider karismatiko baten presentzia (mormoien kasuan, esaterako, liderrak profetatzat jotzen da eta sekta ebanjeliko gehienen buruan artzain bat izaten da), oligarkia kleriko baten baten buruzagitza (Jehovaren Lekukoak taldearen kasuan bezalaxe) edo mundutik erretiroa (menonita izeneko kristau taldean, esaterako).\nIslamean ere sektak Koranaren interpretazioari loturik agertzen dira, adibidez jihad kontzeptuarekin loturik. Sekta musulmanen izaera islamaren izaera soziopolitikoarekin estuki loturik agertzen dira. Horrela, XXI. mendearen bukaeran, sekta musulman zenbaitek beste musulman eta musulmanak ez direnen aurkako eraso terroristak burutu dituzte, maiz atentatu suiziden bitartez. Historian zehar, ordea, islamaren baitan mistizismoarekin loturiko sektak ere izan dira, sufismoaren baitan esaterako. Islametik sortu baina sinkretismoaz beste erlijioen irakaspenak ere hartu dituen sekta, egun erlijio normalizatutzat ere jo daitekeena, bahaismoa da.\nAzkenik, beste sekta erlijioso batzuk hutsetik abiatu edo erlijio askoren nahaste-borraste bat osatzen dute. Horien adibide bat Baterakuntzaren Eliza edo Moon sekta (Sun Myung Moon korearrak sortu zuelako) izan daiteke.\nGurutzea sutan Ku Klux Klan talde sektarioaren sinboloetako bat da.\nSekta erlijiosoen ezaugarri, metodo eta praktikak talde politiko zenbaitetan aurkitzen dira. Erlijioen kasuan bezala, modu sektarioan diharduten talde politikoetara biltzen direnek politika nagusi edo arruntaren desilusiotik etortzen dira sarri, taldeak eskaintzen duen politikaren ekintza zuzena eta taldearen kohesioak erakarrita. Muturreko taldeak izaten dira sekta politikoak, ezkerretik zein eskuinetik, eta indarkeria-metodoak erabiltzen dituzte, bereziki eskuin muturretik. Hori dela eta, sekta erlijiosoei baino jazarpen zorrotzagoa egin ohi zaie. Batzuetan, oinarri erlijiosoa ere badute. Eskuin muturreko sekta politiko arriskutsua da Ku Klux Klan eta inguruko taldeak dira: Estatu Batuetan antikomunismoa eta xenofobia aldezten ditu eta ekintza terrorista anitzetan hartu du parte. Beste muturrean, ezkertiar sekta-taldeak ere izan dira, bereziki 1960ko hamarkadan izandako mugimendu kontrakulturalaren haritik eta utopia ekologistak, bakezaleak, komunistak eta anarkistak gauzatu nahian: komuna edo asmozko komunitate anitz garatu ziren garai hartan, batzuetan jabetza pribatua ukatuz, autogestioa eta autosufizientzia bultzatuz eta beste batzuetan drogak kontsumituz eta amodio librea sustatuz. Esperientzia komunitario hauek, ordea, ez dute ia inoiz aparteko arazorik sortu, inguruko segurtasunari edo kideen askatasunari buruz. Eskuin eta ezker muturreko talde horien jokabideak alderatuz agerian geratzen da arriskurik gabeko talde minoritario eta bereizia / sekta suntsitzailea bereizketa egiteko beharra.\nSekta psikoespiritualak pertsonari bere arazo pertsonaletarako irtenbidea edo osasun eta hobekuntza pertsonalerako teknika eta metodo ez konbentzionalak eskaintzen dizkien taldeak dira. Oro har, gizakiarengan ezkutuko energiak daudela baieztatu eta energia horiei eragiteko metodoak irakasten dituzte: mistizismo teknikoa deitu zaio pentsamendu mota honi. Maiz, beste erlijioetako kontzeptuak eta teknikak bereganatzen dituzte (arima, izpiritua, otoitza, gogartea, ...) baina sinesmen eta teoria guztiz berrituak eskainiz, erlijio tradizionaletatik at. New Age izena erabili da 1980ko hamarkadaz geroztik talde hauek izendatzeko, lehenagotik ere horrelako taldeak existitzen baziren ere. Sekta psikoespiritual ezagunena Zientziologiaren Eliza dela esan daiteke. Euskal Herrian, Artzentalesen kokaturik dagoen Amalurra taldea aipa daiteke adibide moduan.\nSekta esoterikoak ezkutuko teorien inguruan biltzen diren taldeak dira, euren burua historian zehar transmititu diren ezagutza eta mezuen gordailutzat hartzen dutenak, Lectorium Rosicrucianum izeneko nazioarteko taldea esaterako, Euskal Herrian Ordizian presentzia duena. Multzo honetan bil daitezke, orobat, OHE fenomenoaren inguruan biltzen diren taldeak, sarri uztez estralurtarren mezuak jasotzen dituztenak.\nSarri sektek interes ekonomiko ezkutuak dituzte eta sekta gurua edo oligarkia aberasteko izaten dira askotan, azaleko erlijio-, laguntza- eta elkartasun-mezuen azpitik, kideei diru-kuotak eskatuz edo liburuak, ikastaroak eta egonaldiak egin araziz. Merkataritza-sektetan, berriz, sekta negozio argi baten inguruan eratzen dira, kideek dirua erruz irabaziko dutela aitzakian. Benetako helburua, ordea, taldearen buruan dauden pertsonak beste kideen lepotik aberastea izaten da.\nMerkataritza-sektak maila anitzeko marketin sareen inguruan eratu ohi da, non salmentak kideen erosketa pertsonaletatik eta kide horiek erakarritako kide berriek erositako produktuek ekarri eta kide bakoitzaren irabaziak kide berriak erakartzeko ahaleginaren eta bere eta bere azpikoen erosketen zati bat den, kide guztiek piramide itxurako egitura bat osatuz. Gehienetan, piramide hauetan irabazi gehien eskuratzen dituztenak piramidearen goi aldean kokatzen direnak dira; piramidearen behe aldean daudenek ahalegin itzela egin behar dute bezero berriak lortu eta piramidean gora egiteko. Aldi berean, beheko kideek goian daudenen aldetik izugarrizko presioa pairatzen ohi dute, euren kontsumoa handitu eta kide berriak ekar ditzaten; norberak ordaindu behar dituen ikastaroak egin eta bestelako gastuak egiteko beharra ere izaten da. Sekta suntsitzailetzat jo ohi dira, kideen ekonomia taldearen mendean geratu eta kideen arrakasta-porrot sentimenduekin jokatzen baita, kideek egin ohi dituzten bileren baitan.\nMerkataritza-sekta ezagunak dira Amway eta Herbalife estatubatuar enpresak, besteak beste.\nGizartean sektario termino gaitzesgarria erabiltzen bada ere, sekta bateko kideek transzendentzia handiz bizi dute sektara biltzeko unea: bihotz eta biziberrikuntza, gogo aldaketa, gogoaren argialdia, askapen edo onbideratze moduan interpretatzen dute. Horren ondorioz, betetasun eta zoriontasunezko aldi bat bizitzen da, sektarioak hain denbora luzean bilatzen ibili dena aurkitu ondoren: bere gogo berdinak partekatzen dituen talde bat. Sektaratze modu zenbait bereizi dira: bat batekoa zein mailakakoa izan daiteke, banakakoa edo kolektiboa, intelektuala, mistikoa edo afektiboa eta sekta suntsitzaileen kasuetan, maiz hertsadurazkoa, manipulazio mentalerako baliabideak erabiliz. Sektaratzea erabaki aske baten ondorioz ala manipulazioz izan den dikotomia sinpleegitzat jo dute zenbaitek eta barrura sartzen erabakitzerakoan pertsonak bere egoera pertsonala, inguru soziala eta eskaintzen zaizkion alternatibak ere aztertzen dituela aipatu da.\nNolanahi ere, sektarioek profil jakin bat izaten dute. Gehienetan gazteak izaten dira, euren bizitzari zentzu bat bilatu nahian dabiltzanak. Izan ere, sektaratzea gizarteratze edo sozializazio moduan interpretatu dute zenbaitek. Maila intelektual handikoak izaten dira gainera, jakin-mina izan eta erantzun filosofiko edo erlijiosoak bilatzen dituztenak. Gatazka afektiboak jasan edo jasaten ari diren pertsonak ere izaten dira; sektako dotrina afektibitatearekin batera uztartuz, arazo afektibo horiek neutralizatu egiten dira, sektarioaren itxurazko zoriona ekarriz, erreakzio baldintzatua izeneko mekanismo psikologikoaren bitartez. Egoera traumatiko bat edo estres egoera bat bizitzen ari diren pertsonak ere izaten dira, sektan euren arazoetarako irtenbidea aurkitzen dutenak.\nSarri sekta batera sartzen diren pertsonak artean gurasoekin bizi diren gazteak izaten dira. Gazte horiek gurasoen etxea utzi eta sekta-talde baten baitan bizitzera joatea haustura gogorra izaten da, bai familiarentzat bai gaztearentzat. Gertakari traumatikoa izaten da gainera, gazteak bat batean edo ohartu gabe uzten baitu familiako etxea, aurreikusteko arrasto moduan gazteak bere ohiko portaera aldatu eta lagunak aldatzen dituela ohartarazten bada ere. Eremu afektiboan dakarren erabateko aldaketaz gainera, gurasoek betetzen duten heziketa-rola hutsean geratzen da guztiz. Lehen guraso eta anai-arreben erreferentzia liderrak eta sektako anai-arrebek hartzen dute (sektarioek "familia berria" aurkitu dutela adierazi ohi dute). Sekta suntsitzaileen kasuan jatorriko familiarekiko harremanak eragotzi egiten dira gainera. Aldaketa hauen aurrean, gurasoen erreakzioa kasu batzuetan seme edo alabaren erabakia ez ulertzera mugatzen da, tristura eta porrota sentituz; beste batzuetan haserrea eta herra sentitzen dute (gaztea bahitu egin dutela lau haizeetara zabalduz, kasu batzuetan) eta sektaren aurka joko dute biziro (hedabideetan euren kasuaren berri emanez edo sektaren aurkako talde batean parte hartuz, baina semea edo alaba gurasoek etxera itzultzeko bahitu egin dutelako kasuak ere jaso dira). Edonola ere, gurasoak lege-defentsarik gabe geratzen dira gehienetan, gaztea adin nagusitasuna heldu ondoren egiten baitu alde. Gaztearen erabakia errespetatu eta ulertu ere egiten da beste batzuetan, batez ere denbora pasa ahala, baina zaila izaten da seme edo alabari buruz galera-sentimendua baztertzea.\nBeste kasu batzuetan, bikote bateko kide bat da sekta batera biltzen dena, beste kidea utziz. Egoera traumatikoa errepikatu egiten da egoera horietan ere, baina kasu honetan arazoaren larritasuna areagotu egiten da sektara joan den pertsona bikotearen haurren bat berarekin eraman duenean. Ildo horretatik, ohikoak dira haurren bahiketaren aurka salaketa judizialak izatea. Amaren edo aitaren ekimenez sekta suntsitzaile bateko komunitatean bizi diren haurren egoera ere larria izaten da: sarri haurrak ez dira eskolaratzen eta sektaren manipulazioaren mendean geratuta, euren garapen pertsonal eta soziala kolokan jartzen da.\nSektako liderrak edo guruak\nSekta gehienek egitura hierarkiko eta piramidala dute , sektakideenganako kontrola indartu eta ziurtatzen duena. Egitura hierarkiko horren buruan liderra edo gurua dago. Maiz sekta liderraren beraren ekimenez sortzen da eta bere buruzagitza berezkotzat jo eta ez da kolokan jartzen. Bere esanak dotrina dira eta ez dira eztabaidatzen. Batzuetan liderraren azpian laguntzaileen batzorde bat izaten da, liderraren erabakiak berretsi eta justifikatu egiten dituena sektarioen artean. Liderraren ezaugarri nagusia, sektarioen aurrean, karisma da. Karisma berez ezaugarri txarra ez bada ere, liderrak taldea modu positiboan idealak lortzeko gidatu baitezake, boterea era desegokian baliatzera ere eraman dezake sekta suntsitzaileen liderren kasuan bezalaxe, tiraniara helduz. Psikopatologiaren aldetik, guruek paranoia, jazarpen-susmoak, pentsamendu magikoa, eldarnioak eragiten dizkiena, eta nartzisismo zitala pairatzen dutela jaso da . Horrela, ohikoa da guruek euren burua Jainkoaren mezularitzat edo profetatzat jotzea.\nSektako kide ohiak edo apostatak\nSekta batera aise sartzen da, baina nekez ateratzen da, sekta barruan pertsona erabat mendeko, jopu, bilakatzen baita. Sarri sekta suntsitzaile batetik irtetea lortu dutenak hondamendi emozionala eta ekonomikoa pairatzen dute sektatik atera ondoren ere. Familia, bikotea eta lagunak utzi eta sekta familiatzat hartu dutenek gizartera itzultzean erabat bakarrik aurkitzen dira edo harreman berriak eratzeko zailtasun handiak dituzte. Beste batzuek sekta barruan uzten dute familia. Ekonomia aldetik ere itzulera latza izaten da: batzuetan kide ohiek urteak eman dituzte sekta barruan, aurreko lanbideak utzi eta prestakuntza eten eta kasu askotan euren ondarearen zati handi bat sektaren esku utzi zuten. Horrela, traumatikoak izaten dira sektako bizipena bera zein sekta utzi eta gizarteratzean aurkitzen duten egoera. Kide ohi edo, sekta erlijiosoa izatekotan, apostata zenbaitek sektaren barruan izan duten ibilbidea erabaki oker baten ondorioz gertatu dela onartu eta, hala ere, erroreaz ere ikasten delako, bizipen positibotzat hartzen dute; beste zenbaitek, berriz, sektaren barruan zintzotasunez bizi izan direla aldarrikatu eta sinesmena galdu, besterik gabe, galdu egin dutelako uzten dute sekta. Kide ohien kopuru adierazgarrienak edo, behinik behin, nabarmenenak, aitzitik, modu traumatiko batez batez bizi izan du sekta barruko esperientzia eta sektaren biktimatzat hartzen du bere burua, barruko fedea, ideologia, bizimodua eta antolakuntza guztiz gaitzetsiz. Kide hauexen istorio izugarriak izaten dira hedabideen arreta erakarri eta hedabideek sarri sentsazionalismoz zabaldu eta beste kide ohien istorioak baztertuz distrakzioan oinarrituriko falazia bat sortu eta sekten aurkako gizarte-aurreiritzi bat eraginez.\nSekten aurkako taldeak\nSektak ugaldu ziren 1970eko hamarkadatik kideen gurasoek euren semeak berreskuratzeko ahaleginetan elkarteak sortu ziren. Hasiera batean, elkarte horiei loturik agertu zen desprogramatzaile izeneko pertsonaia, gurasoen eskariei jarraiki sektatik kideak bahitu eta, maiz tratu txar fisiko zein psikologikoak erabiliz, sektan bereganatutako ideia eta sinesmenak burutik kentzen zitzaizkien, gurasoek beraiek salatzen zituzten garun garbiketa batez, baina alderantziz oraingo honetan. Sektako kideak desprogramatzen pertsonaia ospetsua Ted Patrick estatubatuarra izan zen, gazteei egindako hertsapen metodoak, batzuetan tortura izatera ere heltzen zirenak, zehatz eta mehatz azaltzen zituena, loa sistematikoki eragoztea, besteak beste. XX. mendearen bukaeran sektako kideak itzularazteko jokabide hauek bakantzen joan dira zorionez; baina gehienetan, egun ere, sektako gazte hauen arazoa psikiatrikotzat hartu eta modu terapeutikoan tratatzen da, maiz sektako kideen sinesmenak, ideiak eta jarrerak zintzoak eta askatasunez erabakitakoak direla ahaztuz. Desprogramatutako kide ohiek sektei buruz egiten duten balorazioa borondatez ateratako kide ohiena baino negatiboagoa dela ere hauteman da. Egungo elkarte horien helburuak, elkarteen beraien hitzetan, sektako biktimen familiak elkartu eta horiei laguntza eman, erakunde publikoei sekten arazoari buruz ohartaraztea eta, orokorrean, sekten lana eragoztea.\nSektak estatuaren kontroletik at kokatzen diren erakundeak dira: sarri haurren hezkuntza, osasungintza, ekonomia eta beste zenbait alderdi euren kabuz kudeatu ohi dituzte, sektak bizimoduaren alderdi guztiak zuzendu eta arautzeko ahaleginetan. Erradikaltasun horrek eta estatuak ezarritako egituretatik at jarduteak estatuaren jazarpena ekarri izan du, guztiz justifikatuta dagoena euren jardueretan sektek lan-esplotazioa, zerga-iruzurra edo giza eskubideen aurkako ekintzak egiten dituztenean. Kasu askotan, ordea, jazarpena gizartean sekten aurka dagoen aurreiritziaren luzapena besterik ez da, estatuak bere boterea kolokan ikusten duelako. 1960ko hamarkadatik sekten aurkako taldeek eta hedabideek egindako salaketak direla eta, estatuek esku-hartze zuzenagoa izan dute sekten aurka eta sektofobia delakoaren protagonista nagusi bat bilakatu da. Jazarpen hau sekta zenbaitek gertakari izugarri zenbaitetan izan duten parte hartzeek areagotu izan dute, hala nola Guyanako Jonestownen izan zen suizidio kolektiboa, Peoples Temple kristau sektaren baitan, non 900etik gora lagun hil ziren, eta Japonian Aum Shinrikyo metroan gasez buruturiko atentatuan, non 13 pertsona hil ziren. Geroztik, prebentzio neurriek sekten aurkako zaintza neurriak eta jazarpena areagotu egin dira, polizian sekten aurkako talde bereziak sortuz. Herrialde zenbaitetan elkartzeko eskubidea eta askatasun erlijiosoa mugatu dira espazio publikoaren laikotasuna eta giza-eskubideak urratu daitezkeela pentsatzen denean, horren inguruan eztabaida biziak izan badira ere. Horrela, herrialde horietako konstituzioetan sustatzen diren tolerantzia eta pluralismoaren egiazkotasuna zalantzan geratu da.\n↑ a b (Gaztelaniaz) Prat, Joan (1997) El estigma del extraño Ariel 86-88. orrialdea . Aipuaren errorea: Invalid <ref> tag; name "prat" defined multiple times with different content\n↑ (Gaztelaniaz) Prat, Joan op. cit. 8. orrialdea .\n↑ (Ingelesez) Coleman, John A. (1968) «Church Sect Typology and Organizational Precariousness» Sociological Analysis ..\n↑ a b c d (Ingelesez) Campbell, Bruce (1978) «A Typology of Cults» Sociological Analysis ..\n↑ (Ingelesez) newreligiousmovements.org New Religious Movements ..\n↑ (Gaztelaniaz) Mayer, Jean-Francois (1990) Las sectas Descleé de Brouwer 11-12. orrialdea .\n↑ (Gaztelaniaz) Vallverdú, Jaume (2001) «Movimientos religiosos e identidades juveniles. Hare Krisna en Occidente.» Estudios de Juventud (53) ..\n↑ (Gaztelaniaz) Largantza (1997) Las sectas al descubierto 20. orrialdea .\n↑ Adibidez, sekta suntsitzailea izateko beste irizpideak betetzen dituen kontuan hartu gabe, Euskal Herrian presentzia duen Hamabi Tribuen komunitateak zuzenak direnentzako sariarekin eta gaizki ari direnentzako zigorrarekin jokatzen du: "Epaiketan pertsona baten bizimodua bere kontzientziak egiteko adierazten zion on horrekin bat badator, pertsona hori betirako bigarren bizitza batez saritua izango da. (...). Merezi egiten du eta saritua izango da. Aitzitik, epaiketan bere bizimodua bere kontzientziak ez egiteko adierazten zion gaizki horrekin bat badator, betirako heriotza batez jasoko du ordaina. Suzko lakuan izango du bere lekua, suz eta sufrez". Ikus: (Gaztelaniaz) Destino aldizkaria, www.docetribus.com, 2010-03-24an kontsultatua.\n↑ Salbuespenak badaude, adibidez Earth First! talde ekologista erradikala esaterako. Ikus: Kaplan, Jeffrey eta besteak (2002): The cultic milieu. II. kapitulua.\n↑ (Ingelesez) Kaplan, Jeffrey; Lööw, Heléne (2002) The cultic milieu: oppositional subcultures in an age of globalization 1-11. orrialdea .\n↑ (Gaztelaniaz) Irene Goikolea y Amalurra, www.youtube.es, 2010-04-04ean kontsultatua.\n↑ (Gaztelaniaz) «Afectado por Las Doce Tribus: «Mi hijo está secuestrado por una secta»» La Nueva España ..\n↑ (Gaztelaniaz) Mascareñas de los Santos, César; Mascareñas Ruiz, Jorge «Un Estudio Psicoanalítico sobre la Relación Líder-Feligresía en la Iglesia "La Luz del Mundo"» Revista Académica para el Estudio de las Religiones ..\n↑ a b (Ingelesez) Lewis, James R. (1986) «RECONSTRUCTING THE "CULT" EXPERIENCE: Post-Involvement Attitudes as a Function of Mode of Exit and Post-Involvement Socialization» Sociological Analysis ..\n↑ (Ingelesez) Motilla, Augustin (2004) Religious Pluralism in Spain: Striking the Balance between Religious Freedom and Constitutional Rights ..\n↑ (Frantsesez) Tincq, Henri (2001) «Les sectes et la République» Le Monde ..\n↑ (Ingelesez) Smith, Hannah Clayson (2000) Liberte, Egalite, et Fraternite at Risk for New Religious Movements in France ..\nWikimedia Commonsen badira fitxategi gehiago, gai hau dutenak: Sekta\nWikiztegian orri bat dago honi buruz: sekta .


Astelehenetik aurrera asfaltatuko dituzte Eibarko bederatzi kale eta eremu, 12.000 metro karratu hartzen dutenak — Eibarko Udala\nAstelehenetik aurrera asfaltatuko dituzte Eibarko bederatzi kale eta eremu, 12.000 metro karratu hartzen dutenak\nLanak Arraterako errepidetik Iturtuburu ikastolara doan bidean hasiko dira egiten, eta sei astez jardungo dute Elgetarako errepidean eta Urki Kurutzekua, Polonia Etxeberria, Armagin, Bista Eder, Urki, Bidebarrieta eta Untzaga plaza kaleetan. Asfaltatze-lan hauen kostua 231.231,82 eurokoa da (BEZa barne), eta Excavaciones y Transportes Orsa enpresak egingo ditu.\nDatorren astelehenean, ekainaren 22an, joan zen urtean adjudikatutako asfaltatze-lanak hasiko dira egiten. Lan horiei esker, Eibarko bederatzi kaletako zorua berritu ahal izango da; obrok 12.000 metro koadro inguruko azalera hartuko dute.\nLanik garrantzitsuena Iturburu ikastolarako sarbidean egingo da; bertan, Arrateko kaminotik ikastetxera doan bidearen ia 3.000 metro karratu asfaltatuko dira-eta. Esan bezala, astelehenean bertan hasiko dira lanok egiten. Era berean, Urki Kurutzekuan 1.188 m2 asfaltatuko dira. Elgetako errepidearen 1.660 m2 baino gehiago ere berrituko dira, Ipuruako futbol-zelaiaren atzeko aldearen eta kiroldegiaren artean.\nPolonia Etxeberria kalean 936 m2 berriztuko dira; Armagin kalean 1.324 m2 galtzada. Bestalde, Bista Eder kalean ere jardungo dute lanean 553 m2 asfaltatuz. Era berean, Urki kalean, beste 1.100 m2 zolatuko dira; horiek lanok gauez egingo dira, ahal den neurrian trafikoan eraginik ez izateko. Bidebarrieta kaleko lanak ere gauez egingo dira, 1 eta 19 zenbakien artean, 1.570 m2 asfaltatuz. Azkenik, Unzaga plazan, zehazki, hondatuta dauden galtzada-harrien alboan, galtzadaren 459 m2 zolatuko dira. Azken kasu horretan asfalto inprimatua aplikatuko da.\nObra guztietan fresatuko da zorua, asfaltatu eta, behar den lekuetan, goratu edo lehengoratu egingo da; lurreko seinaleak ere berrituko dira. Aurretik ere honen antzeko jarduketetan egin izan den bezala, lanak egin bitartean, arriskuak prebenitzeko neurriak ezarriko dira, eta obren eraginpean dauden zerbitzuen funtzionamendua bermatzeko ahalegina egingo da, bai eta obren eremuetan oinezkoen eta ibilgailuen zirkulazioa bermatzeko ahalegina ere.\nLan horiek joan zen urtearen amaieran adjudikatu zitzaizkion Excavaciones y Transportes Orsa enpresari 231.231,82 eurotan (BEZa barne) eta sei astetan egingo dira.\nIturburu ikastolarako sarbidearen irudia.\netiketak: obrak, asfaltatzeak, Eibar


María José Sanzek, BC3ko zuzendari zientifikoak, ingurumen-faktoreek COVID-19ren hedapenean duten eragina errepasatu du Radio Euskadiko La Mecánica de Caracol irratsaioan.\nPublished by BC3Research Ainhoa Magrach at 8 maiatza, 2020\nSuperelikagaien ingurumen-inpaktua La Mecánica de Caracol saioan\nAinhoa Magrach BC3 - Basque Centre for Climate Change ikertzaileak Radio Euskadiko La Mecánica de Caracol saioan parte hartu du, eta superelikagaiek ingurumenean duten eraginari buruz egindako azken azterlanaz hitz egin du.\nPublished by Ibon Galarraga BC3Research at 4 maiatza, 2020\nIbon Galarraga, BC3ko zientzialaria, “La Caixa” Fundazioak ENERPOLIS proiektuagatik aintzatetsia\nIbon Galarraga, Basque Centre for Climate Change (BC3) erakundeko ikertzailea, "La Caixa" Fundazioaren Gizarte Ikerketarako lehen deialdiko sarituetako bat izan da. Zehazki, "Espainiako eraginkortasun energetikoko politikak: kontsumitzaileen hautaketen analisia" (ENERPOLIS) proiektuagatik aintzatetsi dute euskal zientzialaria. Proiektu horretan, etxetresna elektrikoen eraginkortasun energetikoengatik ordaintzeko prestasuna eta Madrilgo Behe Emisioen Eremuaren (BEE) eraginkortasuna aztertzen dituzte, eta hobetzeko proposamenak ekarriko dituzte.\nPublished by Maria Jose Sanz Ainhoa Magrach BC3Research at 29 apirila, 2020\n“Superelikagaiak”, superinpaktua ingurumenean\n“Superelikagai” deritzen elikagaiak- —kinoa, aguakatea eta abar— gero eta presenteago daude mendebaldeko dietan, janari osasungarri eta "ekologikoak" bilatu nahiaren ondorioz. Baina eskaera gero eta handiago horren ondorioz, produktu horiek gero eta inpaktu handiagoa dute munduko ingurumenean eta gizartean, eta horri ez zaio jaramonik egiten.\nPublished by BC3Research Teresa Gimeno at 20 apirila, 2020\nBaso helduek aurreikusitakoa baino CO2 gutxiago xurgatzen dute: “Sakonago erabili behar dugu geure burua, isuriak murrizteko”\nLa Marea aldizkariaren gehigarri den Climaticak BC3ko ekofisiologoa den Teresa Gimeno elkarrizketatu du ikerketaren inguruan. Elkarrizketan zehar, Gimenok ikerketan lortutako emaitzek baso helduak aldaketa klimatikoa arintzeko giltzarri direla baina mugak dituztela adierazi du.\nPublished by BC3Research at 16 apirila, 2020\nKaltetutako ekosistemak leheneratzeko epe luzerako estrategiak behar dira\nNature Ecology & Evolution aldizkarian argitaratutako ikerketa baten arabera, ekosistema degradatu batek epe luzerako (hamarkadetako edo mendeetako) leheneratze-estrategia behar du, leheneratzeak izan ohi duen arrakasta mugatua hobetzeko. BC3ko eta Harvardeko Unibertsitateko David Moreno-Mateos eta BC3ko Asun Rodriguez-Uña ikertzaileek ikerketan parte hartu dute.\nPublished by BC3Research Anil Markandya at 15 apirila, 2020


EUSKAL MUSIKA KATEA: AZALA\nBeste hainbat musika egitasmotan saiatu ondoren (Sustraia...), Juan Mari Beltranek Marta Cochorekin batera Azalaren sorburua izango zen zortzi laguneko taldea bildu zuen 80ko hamarkadaren hasieran. Hainbat gorabehera eta taldekide aldaketa zirela medio, azkenean bost lagunek osatu zuten taldearen lehen formazio ofiziala: Juan Mari Beltran (txistua, alboka, txirula...), Marta Cocho (flauta), Asier Carrasco (biolina, panderoa eta ahotsa), Koro Andonegi (eskusoinua) eta Ana Martin Somokurzio (gitarra eta ahotsa). Formazio horrek kaleratu zuen taldearen lehen diskoa, Azala (IZ, 1983).\nHerri kantu eta doinuz osatutako diskoa da, berreskuratze lanetan oinarritua. Hain zuzen ere, berreskuratze lanaren eta herri musikaren ikuspegiaren inguruko iritzi kontrajarriak zirela eta, Beltranek taldea utzi zuen handik gutxira eta Txanbela osatu. Joxe Leon Kazabon (gitarra) sartu zen Azalan, eta handik aurrera taldearen zutabeetako bat bilakatu zen. Harekin batera Iñaki Malbadi (trikitia), Ramon Dorronsoro (perkusioa), Ion Arrizabalaga (atabala) eta Tomas Diaz (dultzaina) sartu ziren. Zortzikote horrek grabatu zuen bigarren diskoa, Marrutxipi (Elkar, 1985). Berrikuntza gisara, disko horretan taldekideen hainbat konposizio grabatu zuten, nahiz eta doinu tradizionalak izan diskoaren zutabe nagusia.\nTrikitiak ohikoak ez zituen soinu tresnekin (gitarra, flauta...) uztartzea izan zen taldearen ekarpen nagusia. Diskoz disko partaideetan hainbat gorabehera egon bazen ere, Koro Andonegik, Asier Carrascok eta Joxe Leon Kazabonek osatzen zuten taldearen bihotza. Azalaren bilakaeraren seinale, ukitu zeltak topa daitezke taldearen diskorik arrakastatsuenean: Zaldiko Maldiko (Elkar, 1987). Musika instrumentala, hala eta guztiz ere, apustu zaila izan da beti. Zaldiko Maldiko grabatzeko, geroago bakarka ere diskoa kaleratu zuen Jon Bergaretxe (gitarrak), Ana Alonso (flautak) eta Pagadi (trikitixa) bildu ziren taldera. Herriz herri kantaldiak ematen aritu ondoren, plazak alde batera uztea erabaki zuten 1987. urtearen erdialdean.\nEgoera horretan kaleratu zuten laugarren eta azken diskoa, Marigaizto (Elkar, 1989). Berrikuntzaz betetako diskoa da. Aurreko bietan ez bezala, Jojo Bordagarai eta Ramuntxo Carrereren ahotsak entzun daitezke hainbat kantutan -gero, ibilbide propioa garatu zuten Jojo eta Ramuntxo izenarekin-. Baita Tapia eta Leturiaren trikiti eta panderoa, eta jazz munduan izen handia zuen Eduardo Salvadorren baxua ere. Gainera, disko horretako kantu gehienak taldekideen konposizioak dira. Dena den, ez ziren garai onak taldearentzat, Kazabonek azaldu zuenez: "Duela urte eta erdi utzi genituen herriz herriko iharduerak, asperturik bait geuden. (...) Folkak etorkizun iluna du; jende gutxi ibiltzen da gure atzetik, eta honen ondorioz etekinak oso urriak dira". Disko horren ondoren, taldea itzali egin zen poliki-poliki, zarata handirik gabe.\nPublicado por http://euskalmusikakatea.blogspot.com/ en 9:59


Louisianaren erosketa - Wikipedia, entziklopedia askea.\nLouisiaren erosketaren mapa\nLouisianaren erosketa Napoleon Bonapartek, garaian Frantziako Lehen Kontsula, Ameriketako Estatu Batuei 1803an 2.144.476 km² (529.911.680 akre) lurralderen salmentari ematen zaion izena da. Lur horiek Frantziak Ipar Amerikan zituen jabetzen zatietako bat izan zen. 15 milioi dolar edo 80 milioi frantziar libera ordaindu zituzten, hau da, 3 dolar zentabo akreko edo 7 zentabo hektareako. Interesak kontutan hartuz gero Louisianaren erosketak 23.213.568 dolarreko kostea izan zuen.\nItun honekin saldu zen lurralde eremu erraldoiak gaur egungo Arkansas, Missouri, Iowa, Oklahoma, Kansas, Nebraska, Mississippi ibaiaren hegoaldeko Minnesota, Ipar Dakotako eremu handi bat, Hego Dakota ia osoa, Mexiko Berriko ipar-ekialdea, Texasko iparraldea, Montanako eremu bat, Wyoming, Colorado ur-banaketen ekialdean eta Louisiana Mississippiaren bi aldeetan, New Orleans hiria barne hartzen zituen. Gainera, erosketa horietan gaur egun Kanadan dauden Alberta eta Saskatchewan ere erosi zituzten. Lurraldeak gaur egungo Ameriketako Estatu Batuetako azaleraren %23a suposatzen du.\nErosketa garrantzitsua izan zen Thomas Jeffersonen presidentziarako, baina erosketa egitearen aurkako jarrera nahiko egon ziren. Lurraldearen erosketaren konstituzionalitatearen inguruko dudak baziren ere, Jeffersonek lurraldea erostea erabaki zuten, ez zitzaiolako gustatzen New Orleanseko portua Frantzia eta Espainiak blokeatzeko boterea izatea. Negoziazio honek AEBri Ozeano Pazifikoaren atea ireki zion eta bere azalera izugarri haziarazi zuen. Ituna, beraz, Historia osoko garrantzitsuenen artean dago.\nBandera aldaketa ekitaldiaren marrazkia\nXVIII. mendearen bigarren erdialdean Louisiana Europako politikaren piezetako bat baino ez zen. Frantziak kontrolpean zuen, Mississippi ibaiaren kostaldetan hainbat herrixkarekin. Frantziak Zazpi Urteko Gerra galdu zuenean Espainiak Missipiaren mendebaldeko lurraldea irabazi zuen. Estatu Batuek Mississippiaren ekialdea eta New Orleanseko iparraldea kontrolatzen zuten. Amerikarrentzat arazorik nagusia zen Mississippitik ezin zirela libreki itsasoraino heldu. Lurraldean amerikar migratzaile eta kolono berriak zeudenez, Jeffersonek pentsatu zuen lurraldea zatika erosi beharko zela. Baina Espainia ahul zegoen garai horietan, beraz beste potentzia batek lurraldea har zezakeen, politika aldatzeko erabakia bultzatuz. New Orleans jada garrantzitsua zen nekazaritza ondasunak barkuetan sartzeko, eta aterabide nagusia zen Apalatxeen mendebaldeko eremuetan. Pinckney ituna, 1795eko urriaren 27an Espainiaren sinatua, amerikarrei New Orleansen "ondasunak uzteko eskubidea" ematen zien, portua esportaziorako eremu nagusi bilakatuz. Amerikarren eskubide hau erabili zuten irina, tabakoa, txerrikiak, lumak, sagardoa, gurina eta gazta garraiatzeko. Itunak ere amerikarrei eskubidea ematen zien Mississippi ibai osoan zehar bidaiatzeko, eta horrek garrantzi berezia zuen mendebaldean bizi zirenentzat.\n1789an Espainiak ituna ezeztatu zuen, eta amerikarrei New Orleans erabiltzea debekatu zien. Haustura honek haserre handia sortu zuen amerikarren artean. 1801ean Espainiako gobernadorea zen Juan Manuel de Salcedok Casa Calvoko markesaren erabakia atzera bota eta ondasunak portuan uzteko estatubatuarren eskubidea berrezarri zuen. Napoleon Bonapartek Louisiana Frantziarentzat irabazi zuen 1800an, San Ildefonsoko Hirugarren Itunaren ondorioz, baina ituna sekretupean gorde zuten.\nLouisiana nominalki izan zen Espainiaren kontrolpeko lurraldea ahalik eta 1803ko azaroaren 30ean Frantziako Lehenengo Errepublikak bereganatu zuen arte, 1803ko abenduaren 20an AEBren esku utzi baino hiru aste lehenago. Ekitaldi bat antolatu zuten St. Louisen hilabete batzuk beranduago, batez ere New Orleansek aginduak ez zirelako heldu neguko kondizioak zirela eta Illinoiseko herrialdera. 1804ko martxoaren 9 eta 10a Hiru Banderen Eguna izena dute gertakari horren ondorioz.\nJames Monroe eta Rober R. Livingstonek bidaia egin zuten Parisera New Orleansen erosketari buruzko negoziazioa egitera 1803ko urtarrilean. Euren aginduak ziren New Orleans eta inguruen kontrolaren gaineko negoziazioak egitea ziren, erosketa barne; ez zuten pentsatzen azkenean egingo zuten operazioaren tamaina nolakoa izango zen.\nLouisianaren erosketa AEBren historian lurralde irabazirik handiena izan zen. Mississippi ibaitik Mendi Harrietsuetara erosketak Ameriketako Estatu Batuen tamaina bikoiztu zuen. 1803a baino lehen Louisiana espainiar agintepean egon zen 40 urtez. Espainiak Hamahiru Koloniak lagundu bazituen ere Amerikar Iraultza Gerrran Espainiak ez zuen nahi amerikarra euren lurraldean egotea.\nBatzuen ustez erosketa ez zen legezkoa edo konstituzioaren aurkakoa zen, baina Jeffersonek erabaki zuen berak zeukan itunak negoziatzeko botere konstituzionalak eskubidea ematen ziola etorkizunean hamabost estatu izango zena erosteko. Gaur egungo ikuspegitik ikusita Louisianaren erosketa izango zen Amerikako Estatu Batuei egindako ekarpenik handienetako bat.\n1802ko apirilaren 18an Jeffersonek Robert Livingstoni gutuna idatzi zion. Gutunaren helburuetako bat diplomatiko leuna izan zitekeenari Frantziaren helburu gaiztoen inguruan ohartaraztea zen.[gehigarriak 1]\nNegoziazioa[aldatu | aldatu iturburu kodea]\nEspainiak Frantziari 1800an lurraldearen transferentzia egin ziola nahiko ezezaguna bazen ere, frantziar inbasio batekiko izua herrialde osoan zehar hedatu zen 1801an Napoleonek New Orleans ziurtatzeko indar militarra bidali zuenean. Hegoaldekoek beldur ziren Napoleonek Louisianako esklabu guztiak ez ote zituen askatuko, esklabuen matxinadak edozein lekutan sor zezakeena. Jeffersonek moderazioa eskatu bazuen ere Federalistek hau Jeffersonen aurka erabili zuten eta Frantziaren aurkako oldartzea ematearen alde agertu ziren. Euren aurka Jeffersonek Britainia Handiarekin aliantza bat egiteko mehatxua luzatu zuen, nahiz eta erlazioak kaxkarrak ziren garai hartan.  1801an Jeffersonek Frantziaren plana babestu zuen eta Saint-Domingue (gaur egungo Haiti) berenatu zuen, garaian Toussaint Louvertureren eskuetan esklabuen matxinada baten ostean.\nJeffersonek Livinston bidali zuen Parisera 1801ean jakin zuenean Frantziak Louisiana berreskuratu zuela Espainiatik San Ildefonsoko itunaren ondorioz. Livinstonek baimena zuen New Orleans erosteko.\n1802ko urtarrilean Frantziak Lecrerc jenerala bidali zuen Saint-Dominguera esklabutza berrezartzeko. Esklabutza Frantziako Errepublikak 1795eko Konstituzioan ilegalizatu zuen, Frantzian zein koloniatan. Hala ere kolorezko pertsona askeen eskubideak gutxitzea nahi zuen Frantziak, Toussaint Louvertureren gobernuaren kontrola ezeztatuz. Honek, hala ere, St. Domingue frantziar mantendu zuen Espainia eta Ingalaterraren erasoen aurrean. Iraultzaren aurretik Frantziak dirutza handia lortu zuen St Dominguetik, bertan bizi ziren esklabuen bizitzaren eta askatasunaren gainetik. Napoleonek irabazi hauek mantentzea nahi zuen, Frantziako produktibitatea handitzeko. Jefferson kezkatuta zegoen Frantziak berriro Ipar Amerikan bere inperioa hedatzeko izan zezakeen nahiarekin, beraz Karibean neutraltasuna aldarriaktu zuen, Frantziari laguntza ematea ukatuz, baina, aldi berean, kontrabandoa baimenduz errebeldeek Frantziaren aurka egin zezaten. \n1803ko azaroan Frantziak bizirik zituen 7.000 soldadoak Saint-Dominguetik kendu zituen (euren tropen bi heren bertan hil ziren) eta Mendebaldeko Hemisferioan zituen anbizioei uko egin zien. 1804an Haitik bere independentzia aldarrikatu zuen; baina Jeffersonek beldurra zuen bertan esklabuen matxinada bat egongo zela, eta ez zuen errepublika berria onartu, Mendebaldeko Hemisferioko bigarrena, eta enbargo bat inposatu zuen uhartearen aurka. Honen ostean Frantziak Haiti berreskuratzeko nahia adierazi zuen, Britainia Handiak bultzatuta, eta Haitirentzat asko zaildu zen hamar urteko gerra hartatik ateratzea.\n1803an Pierre Samuel du Pont de Nemours, frantziar nobleziako kidea, Jeffersonen eskariz Frantziarekin negoziatzen laguntzen hasi zen. Du Pont garai hartan AEBn bizi zen eta lotura sendoak zituen bai Jeffersonekin bai Frantziako politikari garrantzitsuekin ere. Diplomazia lanetan hasi zen Napoleonekin Jeffersonen alde Frantziara egindako bisita batean, Louisianaren erosketa handiago baten aldeko ideia zabalduz, AEB eta Napoleonen arteko gatazkarik ez egoteko proposamen gisa.\nJeffersoni ez zitzaion hasiera batean gustatzen Frantziari Louisiana erostea, horrek esan nahi baitzuen Frantziak eskubidea zuela Louisianan egoteko. Gainera uste zuen AEBko Presidenteak ez zuela eskumen konstituzionalik horrelako akordio batera iristeko. Konsziente zen ere erosketa horrek estatuen eskubideak murriztuko zituela eta botere betearazle federalak handitu.\nDenbora honetan zehar Jeffersonek informazio gaurkotua zuen Napoleonen jarduera militarren inguruan eta Ipar Amerikarekiko zituen intentzioen inguruan. Bere estrategiaren ataletako bat du Ponti Livinvstoni ukatzen zizkion hainbat informazio ematea zen. Aldi berean biei informazio kontraesankorra ematen zien. Frantziarekin gerra ekidin nahi zuen ahalik eta gehien, eta horregatik Jeffersonek James Monroe bidali zuen Parisera 1803an erresoluzio bat bultzatu asmoz. Gainera, Parisekin egin beharreko konbertsazioek ez bazuten esperotako emaitza ematen, Londresera bidaiatu eta Ingalaterrarekin aliantza bat negoziatzeko agindua zuen. Espainiak, aldi berean, prokrastinatu eta 1802ko bukaerara arte ez zuen Louisiana Frantziaren esku utzi, AEBren mesfidantza sortuz. Era berean Espainiak ez zion Frantziari Florida transferitu nahi, eta horrek Louisiana defendaezin bilaka zezakeen. Monroeren azken misio diplomatikoan Frantziatik egotzia izan zen eta, horregatik, berriro bera bidaltzeak seriotasun zentzua ematen zion gaiari.\nAldi berean Napoleonek Britainia Handiarekin bakea behar zuen San Ildefonsoko Ituna martxan jarri ahal izateko eta Louisiana bere eskuetan guztiz geratzeko. Bestela Louisiana oso harrapakin erraza izango zen britainiarrentzat edo AEBrentzat. 1803ko hasieran, hala ere, bazirudien Frantzia eta Britainia Handiaren arteko gerra ez zela bukatuko. 1803ko martxoaren 11n Napoleonek prestakuntzak hasi zituen Britainia Handia inbaditzeko.\n1793-94an Saint-Dominguen (gaur egungo Haiti) esklabuen matxinada bat izan zen, frantziarren lehen esklabuen emanzipazioa emanez. Honek gerrara eraman zituen Espainia eta Britainiar Inperioak, St. Domingue konkistatu eta berriro bertako herritarrak esklabutzara kondenatu nahi baitzituzten. Napoleonen koinatua zen Charles Leclercek espedizioa egin zuen bertara 1802ko urtarrilean, eta hurrengo 21 hilabetetan 20.000 militar bidali zituen Frantziak, lurraldea berriro konkistatu eta esklabutza berrezartzeko asmoz. Baina sukar horiak eta beltz, mulato eta zuri iraultzaileen erresistentziak frantziar armada suntsitu zuen. Hau izan zen historiako lehen esklabuen matxinada arrakastatsua. 1803ko azaroan Napoleonek bizirik zeuden frantziar tropak uhartetik atera zituen. 1804an Haiti bilakatu zen gehiengo beltza zuen lehen estatu independientea Amerika osoan.\nNapoleonek ez zuen lortu, beraz, Haitiko biztanleria emantzipatua berresklabutzea, eta uko egin zion momentu horretan Mundu Berrian Frantziako Inperioa berregiteari. Jada ez zuen jasotzen diru nahikorik azukreagatik Karibean eta, beraz, Louisianak jada balio txikia zuen bere planetarako. Espainiak oraindik ez zuen bukatu Louisianaren transferentzia, eta Britainia Handiarekin gerra berehala etor zitekeen. Espainiaren aurkako amorru biziz transferentzia ez zutelako egin, oraindik berea guztiz ez zen lurraldea osorik saltzea erabaki zuen Napoleonek, erabili ezin zezakeen lur bat saltzeko aukera bakar gisa.\nTalleyrand kanpo ministroa planaren aurka bazegoen ere, 1803ko apirilaren 10ean Napoleonek bere finantza ministro François de Barbé-Marboisi esan zion Louisianako Lurralde osoa AEBri saltzea pentsatu zuela. 1803ko apirilaren 11n, Monroe iritsi baino egun bat lehenago, Barbé-Marboisek Livinstoni Louisiana osoa eskaini zion 15 miliioi dolarren truke, gaur egun 233 milioi dolarren pareko zifra bat.\nAmerikar ordezkariek prest zituzten 10 milioi dolar New Orleans eta inguruak erosteko, baina sorpresa handia hartu zuten hain lurralde zabala 15 milioitan saltzen zutela entzuterakoan. Jeffersonek Livinsgstoni eskumena eman zion bakarrik New Orleans erosteko. Hala ere Livingston ziur zen AEBk eskaintza onartuko zuela.\nAmerikarrek uste zuten Napoleonek edozein momentutan eskaintza ezezta zezakeela, AEBk New Orleans erostea ukatuz, beraz 1803ko apirilaren 30ean Louisinaren Erosketa Ituna sinatu zuten. 1803ko uztailaren 4an ituna Washingtonera iritsi zen. Louisianaren Lurraldea izugarri handia zen, Mexikoko golkotik hegoaldean Ruperten Lurralderaino iparraldean eta Mississippi Ibaitik ekialdean Mendi Harritsuetara mendebaldean. Lurraldearen erosketak garaiko AEBren tamaina bikoiztu zuen, 3 zentimo ordainduz akre bakoitzagatik.\nGehigarriak[aldatu | aldatu iturburu kodea]\n↑ Gutuna horrela hasten zen: The cession of Louisiana and the Floridas by Spain to France works most sorely on the U.S. On this subject the Secretary of State has written to you fully. Yet I cannot forbear recurring to it personally, so deep is the impression it makes in my mind. It completely reverses all the political relations of the U.S. and will form a new epoch in our political course. Of all nations of any consideration France is the one which hitherto has offered the fewest points on which we could have any conflict of right, and the most points of a communion of interests. From these causes we have ever looked to her as our natural friend, as one with which we never could have an occasion of difference. Her growth therefore we viewed as our own, her misfortunes ours. There is on the globe one single spot, the possessor of which is our natural and habitual enemy. It is New Orleans, through which the produce of three-eighths of our territory must pass to market, and from its fertility it will ere long yield more than half of our whole produce and contain more than half our inhabitants. France placing herself in that door assumes to us the attitude of defiance. Spain might have retained it quietly for years. Her pacific dispositions, her feeble state, would induce her to increase our facilities there, so that her possession of the place would be hardly felt by us, and it would not perhaps be very long before some circumstance might arise which might make the cession of it to us the price of something of more worth to her. Not so can it ever be in the hands of France. The impetuosity of her temper, the energy and restlessness of her character, placed in a point of eternal friction with us...\n↑ a b c d e ISBN 0199765537\nEgin klik hemen liburuaren informazioa sartzeko. Artikulua editatzen badazaude, agian leiho berrian irekitu beharko zenuke.\n↑ ISBN 9780300062908\n↑ ISBN 9781595155139\n↑ a b c Matthewson, Tim. (1995). «Jefferson and Haiti» The Journal of Southern History 61 (2): 209–48..\n↑ ISBN 0841504296\n↑ A Revolution in Haiti. University of Miami Libraries.\n↑ Justin Kuepper. (2012ko urriaren 8a). 3 Of The Most Lucrative Land Deals In History. Investopedia.\n↑ ISBN 0295971290\nOrriaren azken aldaketa: 19 otsaila 2022, 19:30.


Herri hezitzaileak saretzeko hitzarmena - Zizurkil - Aiurri.eus\nHerri hezitzaileak saretzeko hitzarmena\nXabier Lasa 2021-05-20 14:52\nZizurkilgo Udalak eta OinHerri herri hezitzaileen elkarteak elkarlanerako hitzarmena sinatu dute udaletxean, gaur eguardian. Iker Urruzola alkateak eta Maite Azpiazu herri hezitzaileak sarea sustatzeko OinHerri elkarteko kideak hartu dute parte sinatze ekitaldian.\nZizurkil herri hezitzaileen sarean sartu da era horretan; oraingoz, Euskal Herrian 35 udalerri dira OinHerri-rekin elkarlanerako hitzarmena sinatu dutenak.\n“Bat egiten dugu Oinherri-ren filosofiarekin. Udalaren eta herriko eragileen arteko elkarlanean sinesten dugu, eta horrela, eragile horiek formazio saioetan parte hartu ahal izango dute hemendik aurrera”, adierazi du Iker Urruzola alkateak.\nOinherrik bultzatzen duen filosofia herrian bertan egunerokotasunean txertatzea da udalaren helburua, Urruzolak gaineratu duenez. Gogoratu duenez, “Suertez, eragile dexente dauzkagu herrian, eta horiek ere kontutan hartzen ditugu, elkarrekin eta herrigintzatik, hainbat ekimen aurrera eramateko”. Esate baterako, Zizurkilen bada HerriBiziGune eragile taldea, eta berarekin elkarlanean jardun izan dugu, berriki Haurren Basoaren proiektua gauzatzeko. Eurek izan ziren OinHerri elkartearekin harremanetan jarri gintuztenak”.\nMaite Azpiazu herri hezitzaileen sarea sustatzeko OinHerri elkarteko kideak poza agertu du, Zizurkilgo udalerria ere herri hezitzaileen sarean sartu delako. “Zizurkilek gure filosofia txertatzeko ilusio eta gogo handia dauka eta bidelagun izango gaitu, beharrezko aholkularitza eta formazioa eskaintzeko orduan. Eta nolaz ez, sareko partaide diren beste 35 herriekin batera, sarean lan egiten ikasiko dugu elkarrekin. Kolektiboan lan egiteak dakartzan babes eta sinergia guzti horiek aprobetxatzeko”.\nOinHerri elkarteak hezkuntza ardura partekatu baten gisa ulertzen duela adierazi du Azpiazuk: “Familiaz eta eskolaz haratago herria bera eremu hezitzailea dela iruditzen zaigu,; herritarrak eragile hezitzailetzat jotzen ditugu. Hezkuntza ez delako haurtzaroan hasi eta bukatzen den prozesu bat. Ulertzen dugu gutako bakoitza jaiotzen garenetik hiltzen garen arte hezigarriak garela, eta aldi berean, hezitzaileak garela”.\nBukatzeko, zera adierazi du: “OinHerriko kideek argi daukagu munduak norabide aldaketa behar duela eta herritar guztion artean egin beharko dugula aldaketa hori; inor atzean utzi gabe. Udalak, hezkuntza formal eta ez formaleko eragileek eta herrigintzako elkarteek elkarrekin lan eginez”.\nZazpi zutabeko filosofia\nOinHerri elkartearen aisia-eredua zazpi kontzeptutan oinarritzen da:\n* Jolasa eta sormena ikasteko eta garatzeko berariazko tresnatzat dituen haurren kultura aitortzea;\n* Kultura hori oinarri hartuta, haurrei benetan parte hartzeko eta erabakitzeko ahalmena ematea;\n* Eurek eraikitako aisia hezitzailea izatea;\n* Eurek eraikitako aisia euskalduna izatea;\n* Aniztasunean berdin eta parekidea onartzea;\n* Ingurumen naturala eta kulturala zaintzea;\n* Komunitate-sarea eta auzolana indartzea, eta pertsonen arteko harreman osasuntsu, justu eta asegarriak jostea.


Gazteen egia | Kultura | Berria\nArkaitz Mendoza -\nGustav Mahler gazte orkestra\nZuzendaria: Jonathan Nott. Abesbatza: Donostiako Orfeoia eta Orfeoi Txikia. Egitaraua: Gustav Mahlerren 3. Sinfonia. Lekua: Donostiako Kursaal auditoriuma. Eguna: Martxoak 7.\nGazteen egia gaur egungo gizarteak entzun beharko lukeen bizi-gida bilakatu da. Ziur aski heldutasunaren aztarnarik gabe, agian esperientziaren ibilbidean aukera gutxirekin, baina duda izpirik gabe, beren hitzetan eta ekintzetan pasioaren eta jakitearen gosea dira gure gazteak. Musikan eta, konkretuki, orkestraren esparruan, Gustav Mahler gazte orkestra sortu zen duela hiru hamarkada, Claudio Abbado maisuaren eskutik. Aitzindari izateaz gain, gaur egun munduan erreferentzia bilakatu da —hara hor Kursaal auditoriumean bildu zen gazte mordoa—, eta talentuarekin zein eguneroko lan zorrotzarekin lortu daitezkeen fruituak maila altuan iragartzen dituzte. Gainera, harro sentitzeko aukera genuen: Ane Agirre biola jotzaileak orkestra honetan parte hartzen du. Hezkuntza prozesuko irakasle onei, inguruneko sostengu bereziari eta norberak gauzatu beharreko eguneroko ikasketari talentua gehitzen badiegu, sekulako emaitza lor dezake gazte musikari batek.\nBeren deitura omentzeko, Gustav Mahlerren sinfonia bat aukeratu zuten, hirugarrena, eta obra honetan gazteen egia, lañotasuna eta malgutasuna argi asko adierazi ziren musika eratzean. Maila altua, batez ere, tronboi eta tronpa bakarlariek erakutsi zuten, baina bikaintasuna lortzeko baliabide batzuk ez ziren guztiz tinko txertatu. Jonathan Nott zuzendariak Mahlerren musikan dakarren esperientzia txalogarria izan da gazte hauentzat, baina sinfoniaren pasarte batzuetan bateratasuna iheska ibili zen. Tronpeta jotzaile batentzat, sinfonia honen bakarkako pasartea zailtasun handiko ardura da, eta honakoan goiko notetan urduritasunak azaldu ziren, helduen orkestra askotan uxatzen ez diren urduritasun berberak. Donostiako Orfeoiko emakumeek eta txikiek energia iturri bereziarekin loreztatu zuten partitura, Orfeoi Txikiak bereziki. Mahlerren 2. Sinfonia-n bezala, mezzosopranoaren agerraldia beharrezkotzat sentitzen da, eta erronka honetan Elena Zhidkovaren ahotsa apropos sentitu zen. Orkestra kideen esaldi sormena eta melodia guztien esanahia garbi asko agertu zituen Nottek, kontzertuan entzundakoa intentzio osoz biribilduta zegoela begi bistan utziz. Gazteen egia, gizartearen begia.


Asier Iturralde :ahobizi:: "#GaurkoEgunez duela 30 urte Super Famicom (#Super…" - Mastodon.eus\n#GaurkoEgunez duela 30 urte Super Famicom (#SuperNintendo) bideokontsola merkaturatu zuten Japonian!\n2020(e)ko Aza 21, 19:35 · · Web · 1 · 0 · 1\n2020(e)ko Aza 21, 22:13\n@aldatsa #SuperNintendo gustokoen dudana.\nOraindik gogoan daukat gabonetako oparia izan zenean 😀\n2020(e)ko Aza 22, 07:01\n@bertol @aldatsa joko horretan ni ere orduak sartutakoa naiz. Oraindik burrunbaka ditut buruan "it's a good safe!" Partidu hasierako txanpon aukeraketa...\n@bekereke @bertol @aldatsa uoooo! Bai, bai! Baina trukoa bazegoen, kanpo erditik gola sartzeko, gogoratzen! International superstar soccer da, ezta?\n2020(e)ko Aza 22, 10:45\n@izaro @aldatsa @bekereke bai halaxe da. Kanpo erditik gola sartzeko trukoa 😅\nAlejo jokalari ere gogoratzen dut nik.\nFutboleko jokoei dagokionez, nik behintzat gustokoen dudana.\nUste dut, txartel gorria zuzenean jasotzeko trikimailua ere bazegoela.\n2020(e)ko Aza 22, 12:18\n@bertol @izaro @bekereke Ona! Nik ere makina bat partida jokatu nituen lagunekin. Allejo irakurritakoan ezaguna egin zait. Dirudienez benetako Bebeto jokalarian oinarritua dago eta niri izen hori, fikziozkoa ez bezala, erabat ezezaguna egin zait 😂\n2020(e)ko Aza 22, 14:46\n@aldatsa @bertol @izaro atezainaren kontra bakarka aurkitzean geldialdi palomiteroa eta bigarrenean sartu ohi genituen golak; gutxitan zuzenean. Atezainari izkin egin arte ere ibiltzen ginen atea hutsik zela sartzeko. Baina zelai erditik? Ez ginen zuen mailara iritsi!! Txartel gorria ateratzeko nahikoa zen arbitroaren animazioan botoiei bultzaka hastea, ez hala?\n2020(e)ko Aza 23, 09:33\n@bekereke @aldatsa @bertol Bai, hala da!\nKanpo erditik atera, pixka bat izkineratu, eta indar guztiz jotzen bazenuen baloia, ateraino iristen zen, beste jokalari guztien gainetik. Atezaina ez zen harrapatzera iristen. (nik uste ez zelako "martxan" jartzen jada berandu zen arte).\nOndo kontrolatu behar zen juxtu nondik jo, zuzen-zuzenean poste ondoa lortzeko.


Ipintza kaleko aparkalekuak behin-behinekoz irekitzea erabaki du Udalak | El Diario Vasco\nCosta UrolaIpintza kaleko aparkalekuak behin-behinekoz irekitzea erabaki du Udalak\nIpintza kaleko aparkalekuak behin-behinekoz irekitzea erabaki du Udalak\nAsfaltatze lanak maiatzaren hasiera baino lehen ez direla egingo ohartarazi du\nEL DIARIO VASCO ZESTOA. Sábado, 6 abril 2019, 00:18\nIpintza kalean martxoaren hasieratik burutzen ari diren eraberritze lanak aurrera doaz, baina asfaltatze lanak egin behar dituen enpresak maiatzaren hasiera baino lehen ezingo dituela kale horretako lanak egin jakinarazi dio Udalari.\nHonegatik guztiagatik, eta obrak direla eta herrian dagoen aparkaleku arazoa ikusita, Ipintza kaleko aparkalekuak behin-behinekoz irekitzea erabaki du Udalak. Apirilaren amaieran edo maiatzaren hasieran, asfaltatzen lanak hasi aurretik, berriz hustuko dira aparkaleku hauek.\nHiri Antolamenduko Plan Orokorra (HAPO) antolatzeko prozesuaren barruan, parte-hartze tailerra egingo da asteartean, 18.30ean, Arroagoiko Herri Etxean. «Zestoaren etorkizuna erabaki nahi? Orain da unea», nabarmentzen dute Udaletik.


topic_facet:"Mekanizazioa (Heziketa Zikloa). Erdi maila" topic_facet:"Metal-eraikuntzak (Heziketa Zikloa). Goi maila" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Lanbide Heziketa" author_facet:"Elhuyar Hizkuntza Zerbitzuak" author_facet:"Deppert, W."\nProposatutako gaia: Mekanizazioa (Heziketa Zikloa). Erdi maila Proposatutako gaia: Metal-eraikuntzak (Heziketa Zikloa). Goi maila Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Lanbide Heziketa Egilea: Elhuyar Hizkuntza Zerbitzuak Egilea: Deppert, W.\n1 Automatismo Elektrikoak, Pneumatikoak eta Hidraulikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazioa eta mantenimendua (Lanbide Arloa) Gehiago ... Lanbide Heziketa Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Metal Eraikuntzen Irudikapena (Modulua) Metal-eraikuntzak (Heziketa Zikloa). Goi maila 1 Sistema automatizatuak (Modulua) 1 Sistema elektrikoak, pneumatikoak eta hidraulikoak (Modulua) Guztiak ikusi ... gutxiago ...


Hitzei Hotsa emanen dio Karrikiri Elkarteak – Karrikiri\nHitzei Hotsa emanen dio Karrikiri Elkarteak\nApirilean emanen zaio hasiera Hitzen Hotsak formatu txikiko hitzaldi musikatuei\nHitzen Hotsak. Formatu txikiko hitzaldi musikatuak egitaraua hiru saioren bidez osatu dugu.\nHitzen Hotsak proiektuaren xedea hauxe da:\nHitza eta musika uztartzen dituen hiru saioren bitartez, artistari bere lanaz hitz egiteko aukera eman nahi diogu. Saio bakoitzak ordu beteko iraupena izanen du gehienez eta, egileak, besteak beste, hitz eginen digu bere musika osatzeko prozesu horretaz edo zeintzuk diren bere musika osatzeko ideien iturriak.\nApirilaren 8an, eguerdiko 12:00etan, emanen diogu hasiera hitzaldi formatu honi. Gurekin Gari (Hertzainakeko abeslari ohia) egonen da eta lau galderen bidez, bere lanaz hitz eginen du.\nBigarren saioan Anari izanen dugu eta ildo beretik jarrituz, abeslari azkoitiarrak bere musikari ibilbideaz eta sortzeko prozesuaz hitz eginen digu. Eta Hitzen Hotsaken lehendabiziko edizioarekin bukatzeko, Aguxtin Alkhatekin egonen gara. Eredu berari jarraikiz, Iparraldeko musikariarekin itxiko dugu programa.\nHiru saio, hilean behin eta igandearekin eginen ditugu hitzaldi berezi hauek. Eskura ezazu zure sarrera 6euroan.\n2018-03-28 2018-03-28 | karrikiri\n← Manez eta Kobreak, Thierry Biscaryren lan berria\nLarraitz Amadoz, Euskaraldiaren koordinatzailea Nafarroan →


Aita Menniko langileek topaketa egin dute gaur arratsaldean Eroskin | Mondraberri Arrasateko Ataria\nHasiera Albisteak Aita Menniko langileek topaketa egin dute gaur arratsaldean Eroskin\nAita Menniko langileek topaketa egin dute gaur arratsaldean Eroskiko parkingean. Helburua zen beren lan-eskubideengatik protesta egitea eta gaur egun ospitaleko plantillan dauden pertsonek jasotzen duten lan-soldataren igoera eskatzea.\nHala jakin eragin dute parkingean bildu diren langileek: “Nazkatuta gaude Aita Menniko arduradunek lan hitzarmenerako eskatzen ditugun eskaerak ez entzuteaz. Zarata egin behar dugu, entzun eta jendeak jakin dezan zer egoeratan lan egin behar dugun. Aita Menniko zuzendaritzako kideak zentroak duen kalitate handiaz hitz egiten dute, baina bertako langileei dagokienez, oso ahalegin gutxi egiten dute euren baldintzak hobetzeko. Gu gabe zentroak ezin du funtzionatu, beraz, eskatzen dugun gauza bakarra da guri entzutea eta eskatzen ditugun baldintzak kontuan hartzea “.\nEroskiko Parkingean (Burguer Kingeko obren ondoan) antolatu duten topaketaren ondoren, langileen autoak Arrasateko erdigunean barrena ibili dira, eta Aita Menniko Ospitaleraino iritsi dira. Behin han, irteera puntura itzuli dira “.


Oteitza zure Whatsappean - Ayuntamiento de Oteiza/Oteitzako Udala\nCas | Eu | A. legal\n– Lege oharra –\nOrdutegia eta harremanetarako\nOteitza zure Whatsappean\nZerbitzuak eta Azpiegiturak\nKomertzioak eta Enpresak\nOteitzako Udalak komunikazio zerbitzua sortu du Whatsapp Aplikazioarekin. Honen xede da albisteak, jarduerak eta herriko bestelako informazioak helaraztea.\nHorretarako, Whatsapp Difusio Zerrenda sortu dugu. Bertan soil-soilik Oteitzako Udalaren kontaktua ikusiko da (Kudeatzailea); beste guztiak ezkutuan egonen dira.\nZerrendan parte hartzeko:\nEman izena web-aren bitartez, bidali mezu elektronikoa adierazten dizkizugun datuekin edo etorri udal bulegoetara.\nGorde zure telefonoan Udalaren informazio-kontaktuaren zenbakia: 661 833716\nUne honetatik aurrera informazio zerbitzua erabiltzen has zaitezke. Haien burua aurkeztu nahi dutenek egin dezakete, baina ez da beharrezkoa.\nWhatsappean izena eman\nSakelekoaren telefono zenbakia\nadmin@oteiza.es helbide elektronikora.\nJaiotze data* (uuuu-hh-ee)\nDatu hauek bidaltzeak honako zehaztapenak eta baldintzak onartzea dakar.\nDatuak Babesteko 2016/679 (EB) Erregelamendu Orokorrarekin bat (DBEO), jakinarazten dizugu Oteitzako Udalaren erantzukizuna dela eman dituzun datuen tratamendua, helbidea Oteitzako San Migel kaleko 2 zk.an (31250) – Nafarroa. T. 948543128. Helbide elektronikoa admin@oteiza.es.\nHelburu izanen dute komunikazio kanal bat ezartzea: Oteitzako eta honen Udaleko albiste, ekitaldi, jarduera eta informazio orokorraren gaineko komunikazioekin.\nDatuak beharrezko denboran kontserbatuko dira bildu zireneko helburua bete ahal izateko, eta finkatzeko helburu horretatik eta datuen tratamendutik erator daitezkeen balizko erantzukizunak. Artxibatze eta dokumentatze araudian ezartzen dena aplikatuko da.\nZure datuak ez zaizkio hirugarren bati utziko, ez bada lege betebeharrarengatik edo datuen tratamendurako zerbitzuak emateko arduradunei.\nInteresdunak eskubide izanen du bere datu pertsonalak atzitzeko, zuzentzeko edo ezerezteko, tratamenduaren aurka egiteko, eta datuak transferitzeko. Argibide gehiago nahi izanez gero, Udalaren Ataria kontsultatu ahal duzu http://oteiza.sedelectronica.es/privacy , eta erreklamazioa jarri nahi baduzu Datuen Babeserako Espainiako Agentzian, DBEA Ataria www.aepd.es, uste baduzu tratamendua ez datorrela bat indarrean dagoen araudiarekin.\nApertura piscinas 2019 05/06/2019\nFIESTAS DE SAN MIGUEL/MIKEL DEUNA JAIAK (30 de septiembre-irailak 30) 28/09/2017\nHurrengo ikastaroak Oteitzako kiroldegian 07/09/2017\n* San Migel 2 - 31250 Oteitza\n* Tel.: 948 543 128\n* e-posta: admin@oteiza.es\n2021 Ayuntamiento de Oteiza / Oteitzako Udala


Eman ospe digitala, doan, zure negozio berriari - Fundación Gaztenpresa\nDenborak arrazoia eman dio Bill Gatesek iragan mendearen amaiera aldera bota zuen esaldi honi: «Interneten ez badago, ez da existitzen». Mundu gero eta digitalizatuago honetan, funtsezkoa da ospe digitala edukitzea. Eta bide bakarra dago ospe hori ahalik eta gutxien ordainduta eskuratzeko: lana, lana eta… lana. Zer egin behar duzun azalduko dizugu.\nErabili content marketinga\nMarketin-estrategia guztiek barne hartzen dute bezerogaientzat eduki interesgarriak sortzea. Zure negozioa ezagutarazteko, lagungarria izango zaizu eduki horiek blogetan argitaratzea eta haiek aberasteko ikus-entzunezko materiala prestatzea. Erabil itzazu sare sozialak eduki-pilulak plazaratzeko eta zure blogera estekatzeko. Hartara, hobetu egingo duzu zure enpresaren SEOa. Eta behar bezala egiten baduzu, zale-komunitate bat sortuko duzu zure markaren inguruan. Gogoan izan: pozik eta gustura dagoen bezeroa baino enbaxadore hoberik ez dago zure produktuarentzat.\nNola bihurtu guru LinkedIn bidez\nLinkedIn enpresaren alorreko harremanetarako sare nagusia da, eta zure sektoreko jendearekin harremanetan jartzeko aukerarik onena. Beste era batera esanda, LinkedIn da B2B kanalik onena. Enpresa duela gutxi sortu baduzu, edo bultzada bat eman nahi badiozu, funtsezkoa duzu kanal horretaz baliatzea eta interesatzen zaizkizun profesional-taldeekin harremanetan jartzea. Talde horietan jarduteak eta parte hartzeak aukera emango dizu interesatzen zaizkizun profesionalekin harremanetan jartzeko. Gogoan izan, bestalde, Gaztenpresaren LinkedIneko komunitateko partaide ere izan zaitezkeela, beste ekintzaile batzuekin batera jardun eta zure negozioa hedatzeko.\nHartu ezazu parte Facebooken enpresentzako taldeetan\nBa al dakizu zenbat erabiltzaile aktibo dituen hilean sarerik ezagunenak? Bi mila milioi baino gehiago. Garbi dago, beraz, orri bat edukitzea interesatzen zaiola zure enpresari. Baina, kontuz! Profil xume bat sortu eta gero edukiak argitaratzea baino zerbait gehiago da Facebook: zure burua ezagutzera emateko, dauzkazun ahalmen guztiez baliatu behar duzu. Zure negoziorako garrantzizkoak diren taldeetan parte hartzea da ahalmen horietako bat. Bilatu iruzkin interesgarriak, besteentzako baliagarriak egiteko modua, eta partaide berriak izango ditu zure webguneak. Pixkana-pixkana, ospea zeureganatu ahala, beste pauso bat emateko moduan izango zara: zeure taldea sortzea. Hori egiten duzunean, zure bezeroak eta hornitzaileak gonbida ditzakezu, eta irekia eta interaktiboa izan dadin konfiguratu taldea. Aipa ezazu zure blogean eta webgunean eta, poliki-poliki, zure marka indartuko duen komunitate bat eratuko duzu. Gogoratu Facebook kanal ezin hobea dela B2C negozio baterako eta publiko orokorrari zure negozio-marka azaltzeko. Bezeroak lokalizatu eta fidelizatu, ez duzu besterik egin behar…\nBaduzu profil aktibo bat Facebooken, LinkedInen eta baita Instagramen ere. Baina orotariko sare erraldoiez harago ere bada bizitzarik: “hobi-sareak”, alegia. Gai jakin baten inguruan sortu ohi dira; kasu honetan, gai profesionalen, enpresa-arlokoen inguruan. Oso tresna egokia, eta merkea, dira norberaren negozioa ezagutarazteko. LinkedIn dugu sare horien paradigma, baina beste asko ere badaude, guztiak ere erabilgarri zure enpresa ezagutarazteko eta komunitate bat sortzeko. Microsoften Yammer plataformak aukera hauek eskaintzen dizkizu: mundu osoan dituzun lankideekin harremanetan jartzea, ideiak eztabaidatzea, eguneratzeak partekatzea eta erantzunak trukatzea. Xing: onlineko networkingeko plataforma horren eginkizun nagusia kontaktuak kudeatzea da, eta edozein sektoretako profesionalen artean konexio berriak ezartzea. Womenalia: 285.000 bazkidetik gora ditu emakume profesionalentzako sare horrek. Honetarako erabiltzen da: sare profesionalak antolatzeko, trebakuntza-prozesuetan parte hartzeko eta lana bilatzeko, baita alor profesionaleko zalantzak argitzeko ere.\nGrowth Hackingaren xarma\nBeharbada ez duzu gauza askorik entzun Growth Hackingari buruz, baina Estatu Batuetan oso zabalduta dago kontzeptu hori, eta Europan ere hasi da hedatzen. Sistema agresibo samarra da, eta hauxe du xede: enpresa berriei hazten laguntzea, sormena, analisia eta iraunkortasuna oinarri dituzten metodoak baliatuz…, eta ahalik eta kosturik txikienaz. Saiatu zeu ere: probatu zure sormena eta jakin-mina, aztertu zure enpresaren jarduera eta errendimendua, eta hautatu ekintzarik egokienak, haiek bultzatu eta perfekzionatzeko.\nEskaini zure produktua marketplaceetan\nEz dira zeure e-commercea edukitzea baino hobeak edo okerragoak, baina aukera paregabea dira SEOa hobetzeko, zure sektoreko beste saltzaile batzuek zer hizkera darabilten ikusteko, eta jakiteko zer bilaketa egiten diren maizen eta zeinek funtzionatzen duten ondoen. Zure saltzeko estrategiak hobetzeko erabil ditzakezun metrikak eskaintzen dizkizute haietako askok. Abantaila: e-commerce batek baino inbertsio txikiagoa behar dute.\nIkusten duzunez, tresna ugari daude zure enpresa ezagutarazteko, marketin-estrategia garestiak erabili gabe. Eskura dituzu den-denak; zure ekintzak planifikatu eta, pazientzia pixka batekin, martxan jarri, besterik ez duzu egin behar. Eta, gogoratu: Gaztenpresak lagundu egiten dizu gure kontaktu-sarearekin zure enpresaren ikusgarritasuna handitzen. Zain gaituzu.


Batzordea: 'Gure baliabide genetikoak hobeto erabiltzeko bidean' - EBko berriemailea\nBatzordea: 'Gure baliabide genetikoak hobeto erabiltzeko bidean'\nEuropako Batzordeak gaur (29 azaroa) txosten bat argitaratu du, Baliabide genetiko - Kontserbazio From hobeto erabiltzeko, Batzordeak zehaztea 2020 arte aldirako helburu. kontserbazio eta itzaltzeko biodibertsitatea nekazaritzan galera gaiak elementu zentral bat gelditzen den bitartean, txostenaren arrazoia aldaketa bat, besteak beste, animalien edo landareen arrazak tradizionalak edo arriskuan dauden bezala, gure baliabide genetikoen erabilera jasangarriaren bat handitu garrantzi handiagoa emanez nabarmendu digu. Txostena bigarren dokumentu batek lagunduta, dauden programak berri, beharrezkoa 2013 amaieran uneko erregulatzen azpian bezala.\nTxostena iruzkindu zuenean, Dacian Cioloş EBko Nekazaritza eta Landa Garapenerako komisarioak esan zuen: "Oso garrantzitsua da baliabide genetikoen gaineko ekintzak kontserbazioaz haratago joatea. Material genetikoak baliabide izugarriak eskaintzen ditu ez bakarrik onura ekonomikoei dagokienez, baita erronkei aurre egiten laguntzeko ere. klima-aldaketa, landareek izurriteen aurrean duten erresistentzia, produktibitatea, askotariko kontsumitzaileen eskaerak eta landa-eremuetako garapen ekonomikoa bezalako aurpegiak. Gure esku dauden material genetikoen aniztasuna ahalik eta gehien baloratu behar dugu ".\nIkuspegi aldaketa hori baliabide genetikoak hobeto erabiltzeko ahaleginak bultzatzen dituzten tresnak zabaltzean islatzen da, 2020rako finantza baliabide handiagoak eta finantzaketa aukera zabalagoak egon daitezen. 2014. urtetik aurrera, EBko hainbat politika tresna eta tresna elkartuko dira modu koherentean eta osagarrian helburu horri laguntzeko, bai Nekazaritza Politika Bateratuko landa garapeneko neurrien arabera, bai EBko Ikerketa eta Berrikuntza Esparru Horizonte 2020ren arabera, aukera gehiago izateko atea irekiz. inbertsioa, lankidetza eta praktika onak trukatzeko.\nLanda garapenerako ekintza sorta zabala, hazkuntza eta tradizionalak arriskuan dauden bertako baserriko animaliak, landareak eta haziak arrazak erabilera barne ematen. Landa garapeneko neurrien nekazaritzako baliabide genetikoen erabilera jasangarriaren integratzeko elikadura katean sartu, gehiago balio erantsi landa eremuetan eta nekazaritzako elikagaien sektorerako jarriz, merkatu eta produktu anitza bihurtu gisa lagun dezake.\nEzagupena kontserbatzeko eta baliabide genetikoen erabilera jasangarriaren oinarri zabaltzeko asmoz, gai horiek izango Horizon 2020 ezarritako lan-programa zabal bat barneratuko da.\nikerketa eta praktikaren arteko elkarrekintza beharrezkoa suspertuko du Europako berrikuntza Partnership arabera Nekazaritzako produktibitatea eta jasangarritasuna ezarritako sentsibilizatzeko, stakeholders mobilizatzeko eta sustatzea, ezagutza partekatzea eta lankidetza, halaber, arlo horretan.\nBaliabide genetikoen kontserbazioa eta erabilera iraunkorra arrakasta izan dezaten maila guztietan (EB, estatu kide eta eskualdeetan) burututako ekintzak behar dira, baita interesdun garrantzitsuen konpromiso sendoa ere. Ahalegin bateratu horiek ekarpen handia emango dute nekazaritza sistema desberdinetan eta elikagai kate osoan jasangarritasuna eta bideragarritasun ekonomikoa hobetzeko, bai eta biodibertsitatea zaintzeko eta klima aldaketaren aurka borrokatzeko oinarrizko ekarpena ere.\nGai erlazionatuak:nekazaritzako produktibitateanekazaritza-iraunkortasunabiodibertsitatearen galerakontserbazioaDacian Ciolosarriskuan dauden arrazenezaugarrifull-imageBaliabide genetiko - Kontserbazio From hobeto erabiltzeko\nEBko merkataritza Guatemala akordio bihurtzen dabil


Jokoak of puzzle doan\nOngi etorri XXX jokora, gure puzzle-joko zirraragarrietako batera. Jokoan ematen dizkizugun 2 irudien artean 7 desberdintasun aurkitu beharko dituzu. Irudiak super marioren familia irudiak dira. Mailak aurrera egin ahala, irudiak gero eta zailagoak izango dira, eta horrek benetan kontzentratuta egotea eta begi on bat edukitzea eskatuko du. Gure webgunea ere bisita dezakezu Spiderman, Batman eta beste bezalako pertsonaia ezagunei buruzko joko gehiago jolasteko.\nSuper Mario Desberdintasunen Puzzlea\nBen 10 Spot The Difference puzzle-joko bat da, elkarrengandik apur bat desberdinak diren Ben 10 irudi ia berdin-bikoteekin erronka egiten zaituena. Aurkitu desberdintasun guztiak maila berri batean sartzeko. Ondo pasa.\nBen 10 ikusi aldea\nHidden Candies trebetasunetan oinarritutako ezkutuko objektu joko bat da, non maila batean ezkutuko gozoki guztiak ukitu behar dituzun. Joko hau irabazteko 16 erronka maila bete behar dituzu.\nArrastatu kuboak laserrak puntu zuriak jo ditzan. Jokoak 50 maila ditu. Ezarpenetan, musikaren bolumena eta laserren kolorea alda ditzakezu.\n10x10 - Joko epikoa orain eskuragarri dago pixel arte estiloan! Pazientzia eta estrategia behar dituen puzzle-joko sinple baina adiktiboa da.\nIrrstatu fitxa bat hutsunean meategiko tren-ibilbideak lotzeko eta meatzari zaharraren orgarako bidea egiteko.\nSmilling Glass 2 edalontzi bat urez bete behar duzun joko bat da. Edalontzia urez betetzea oso zaila izan daiteke, oztopoak, iltzeak eta gehiago saihestu behar dituzu. Bete edalontzian zehaztutako ur kantitatea maila irabazteko.\nIrribarrezko beira 2\nSuperheroien puzzlea hemen dago. SuperHeroes Puzzle giza gaindiko puzzle-jokoa da, zure garuna suspertuko duena eta zure memoria landuko duena. Ebatzi zure superheroirik maiteenak dituzten puzzleak jokoetatik, filmetatik, komikietatik eta saiatu puntuazio onena lortzen.\nPull the Pin Rescue erreskate-jokoa da, pin-a ordena egokian atera eta harrapatuta dagoen tipo bat erreskatatu behar duzu. Behin huts egin ondoren, gaztea arriskutsua izango da. Bere estrategian gehiago zentratzen da eta salbatzen du.\nTiratu Pin Salbamendua\nTetris jokoa maite duzu, gozokiak ere maite dituzu eta, ondoren, joko hau zuretzako eskainia dago. Arrastatu gozoki blokeak nahi dituzun lekuetara, suntsitzeko gozoki lerro osoak osatzeko. Erreproduzitu!\nGozokien Puzzle Blokeak\nMaitasunaren bolak maitasunaren talka behar du. Pilotak elkar ondo ukitzen lagundu behar duzu. Eraiki maitasunaren zubia pilotatxoentzat, utzi maitasunera. Nola eraikitzen dira zubiak? Bukatzeko ukabilkada bat behar duzu edo elkarri arrakastaz ukitzeko posizio kuxinagarria eman! Zenbat maila bete ditzakezu?\n2D bat datorren joko tipikoaz nekatuta? Mahjongg Dimensions-ek literalki dibertsioaren dimentsioa gehitzen dio zure partida-esperientziari. Jolastu Mahjongg Dimensions-rekin, partidak egiten "TWIST" batekin! Gozatu lineako Mahjongg joko hau 3Dn!\nMahjongg Neurriak 640 segundo\nNeon Circles & Color Sort Puzzle Game zure burmuina lantzeko joko erronka baina lasaigarria da. Ebatzi jokoa estrategia egokiarekin eta antolatu zure mugimenduak eraztun koloretsuak eskatzeko. Lotu koloreko eraztun zuzenak ilaran. Jolas erraza eta jolas atsegina. Osatu eraztun nahasgarrien desafioa eta lortu puntuazio altuena. Erronka iezaiezu zure lagunei puntuazioa alderatzeko.\nNeon zirkuluak eta koloreen sailkapena Puzz\nMahjong joko klasiko sinplifikatua, oihaneko gaiarekin. Antzeko elementu pare bat kendu ditzakezu. Ezkerraldea edo eskuinaldea zabalik duten bikoteak soilik hauta ditzakezu. Iradokizunak lagun zaitzake. Saiatu Mahjong joko klasikoaren bertsio berezi hau. Egin lotura fitxen artean erlojuarekin jarraitzeko ahaleginetan. Garbitu al dezakezu taula denbora agortu aurretik? Erabiltzen ez diren iradokizunak eta aurreztutako denbora bonus gisa emango dira.\nSakatu gezia norabide egokian zaudenean ukituta. Ukipen bakarreko kontrol super intuitiboek orduz lotura mantenduko zaituzte! Noraino iritsi zaitezke?\nGustatzen al zaizkizu forma geometrikoak? Tangram Puzzleak muntatzeko, arrastatu piezak beren posizioetara; biratu behar izanez gero. 39 Tangram puzzleak + doako modua daude!\nErleak intsektu gogorrak dira eta eztia asko ekoizten dute, baina apuntatzeko gaitasuna ez da oso ona, beraz, eztia ere xahutu dezakete. Beraz, erle horiei ahalegin handiz bildu duten eztia lapikora botatzen lagundu behar diezu! Besterik gabe, itxaron momentu egokia eta, ondoren, bota eztia!\nErreklamatu pantailako oihal lerroen zatiak, baina kontuz! Birus hilgarri asko zu eta zure lerroak suntsitzen saiatuko dira!


Beñat Zubillaga: "Barruan nituenak askatzeko hasi nintzen liburuak idazten" - Urola Kostako Hitza : Urola Kostako Hitza\nBeñat Zubillaga: "Barruan nituenak askatzeko hasi nintzen liburuak idazten"\n14-15 urte zituela ekin zion Beñat Zubillagak (Azpeitia, 2003) liburuak idazteari, eta duela bizpahiru urte argitaratu zuen 'Todo comienza con un te quiero'. Bigarrena ere argitaratu du: 'Libre'.\nBeñat Zubillaga idazlea. (Anartz Izagirre)\nArmairuan dagoen jendearengandik erantzunik jaso al duzu?\nMomentuz ez. Ez zait iruditzen inork ezer esango didanik. Armairuan badago, berez inork ez du jakingo pertsona hori homosexuala denik; beraz, nigana etortzea eta esatea “armairuan nagok eta lagundu egin didak…”. Hemendik urte batzuetara baliteke halako zerbait gertatzea.\nAutoekoizpenera jo duzu zure lanak publikatzerakoan. Zergatik?\nNire liburuak gehiago dira gertukoentzat, eta ez dira hain komertzialak, momentuz behintzat. Autoekoizpenak ondo informatuta egotea eskatzen du; izan ere, ez dakizu, adibidez, ISBN-a beharko ote duzun, Copyright-aren inguruko kontuak ere jakin behar dira, inprenta bakoitzaren aurrekontua konparatu behar duzu… Informazio prozesu handia dago aurretik. Oso gustura nago hartutako erabakiarekin.\nNola zabaldu eta saldu dituzu liburuak?\nInstagramen jarri dut iragarkia, eta erosleek zuzenean niri eskatzen didate liburua. Beraz, nik haiei eskura saltzen diet. Azken elkarrizketa egin zidatenean, ordea, pentsatu nuen jendeak nirekin kontaktatzeko beharbada zailtasunak izango zituela, eta Berdie tabernakoak nire lagunak direnez, galdetu egin nien ea posible zuten liburua bertan saltzea. Baietz esan zidaten, eta han daude salgai bi liburuak. Bat erosiz gero 15 euro da prezioa, eta biak erosiz gero 25 euro.\nLehen liburua gaztelaniaz idatzi zenuen, eta bigarrena, euskaraz. Zergatik?\nNobela beltz bat, adibidez, ez nukeen euskaraz idatziko; konplikatua dela iruditzen zait, eta gaztelaniaz hobeto geldituko litzatekeela uste dut. Libre bezalako liburu batean, ordea, sakonean dauden mezuak euskaraz ematea gustatzen zait. Euskara hizkuntza ederra da, eta horrelako kontuetarako oso egokia da.\nZertaz idatziko dituzu zure hurrengo liburuak?\nBi proiektu ditut esku artean; bata euskaraz, eta bestea, gaztelaniaz. Bata misteriozko nobela bat da, eta bestean garai bateko bizimodua azaltzen dut, gure aiton-amonena; biak narrazioak dira. Pentsatzen dut bi liburu horiek plazaratzeko argitaletxeetara joko dudala, iruditzen baitzait dagoeneko heldu dela pauso hori emateko momentua. Ea zorterik dudan, eta bestela, autoekoizpenera joko dut berriz.


Ibarruriko mendi lasterketa | 1.proba\nIbarruriko mendi lasterketa\n20km / 1.100m+D\nBehin Betiko Sailkapena (Mutilak)\nBehin Betiko Sailkapena (Neskak)\nArratzu Gau Trail\nNaturaz gozatzeko leku lasai bat da, iraganean herri izan eta 1965ean Gorozikagaz batera Muxikari batu jakon eleizatea da. Honako auzo honeek osotzen dabe: Ajuria, Berroja, Burdaria, Izebale, Mauma, Muniketa, Ormaetxe eta Unda.\nBerton erlijio-arkitekturaren adibide bi ikusi leikeguz, eta Barroko garaiko kurutze-bidea mantentzen dauan bide batek batzen dauz eraikin biak. Andra mari eleiza Erdi Aroan dago inspiratua, eta 1930ean eregi zan. San Pedro eta San Pablo ermita gotikoa (XV-XVI. mendeak) Bizkaiko landa-giroko gotikoaren eleiza intertesgarrienetako bat dala esaten da.\nPilotalekua be badauka, antzina erre egin zan eleizaren aurrean kokatzen zana eta gerora gaur egun dagoen lekuan eraiki zan. Plaza inguruan, antzina eskola hartzen eban eraikina be aitatzekoa da, gaur egun guneko gizarte eta kultur zentroa dana, Saltsamendi Kultur Elkartea.\nBertoko jaiak abuztuaren 15ean (Andra Mari) eta bagilaren 29an (San Pedro) ospatzen dira, ermitaren inguruan.\nDesnibel positiboa: + 1.100m D\nIrteera: Ibarruriko plaza\nmendi martxa luzea\nMendi martxa laburra\nAurten ez da martxa laburrik egongo.\nEgoerak edizio hau egokitzera behartzen gaitu.\nIbarruriko plazatik, 10:00etan\nIbarruriko plazatik hasiko dan ibilaldia inguruko auzoetatik pasatuko da eta bere kota gorenena Oiz mendiko San Kristobal ermita izango da.\nBidean, basorik baso auzo desbardinak igaro eta ibilbideko lehen txakolindegia ikusiko dogu, Berrojas. Aurrera ekin eta Urrutxun (8km), martxa luzearekin Oiz mendirantz hartu edo martxa laburrarekin sahiesbide bat hartu ahal izango da. Oizko San Kristobal ermitara (11,5km) astokurtzetik antzinako bidea erabiliz egingo da eta beherako lanak hasi gero. Kilometroak aurrera eginez bigarren txakolindegira ere helduko gara, Osinbaltza. Hor elkartuko dira ibilbide luze eta laburra berriz (18km), Asteitik hurbil. Amaitzen doan ibilbidean, azken aldats beherak egin eta hasierako puntura helduko gara.\nIbilaldi guztian zehar banatuta jan-edan postuak egongo dira indarrak hartu zein errekuperatzeko.\nIbilbide guztia naturgane eta basoko bideetan zehar igaroko da, Bizkaiko toki ezkutuez gozatu eta mendi gailurretik itsasoa ikusteraino.\nMartxaren bukaeran jai giroan zernahi jan eta edateko aukera egongo da, eta parte-hartzaileentzako opari bana.\nDeskargatu .GPX Deskargatu .KML\nAntolatzailea: Saltsamendi Kultur Elkartea\nData: Martxoak 6, 2022\nAnoa postuak: 2 likido & solido eta 2 likido\nInfo gehiago: HEMEN\nAurrekoa 1. Proba Hurrengoa\n© 2016-2020 | URDAIABAI KOPA 2022.\nMade in Euskal Herria - By Arrolape Mendi Kluba


Ale honek Nafarroako Karlos II.aren erregealdiko 476 dokumentu biltzen ditu, 1364-1365 artekoak, Nafarroako Artxibo Nagusiko Comptos, Papeles Sueltos y Registros sailean gorderik daudenak. Hala, Euskal Herriko Erdi Aroko Dokumentu Iturriak Bildumako 76. eta 82. liburukietan abiaturiko sailaren jarraipena da oraingo hau. Karlos II.aren erregealdiaren (1349-1387) barnean, konplexutasun handikoa dugu aldi hau. Karlos II.ak aurre egin behar zien arazo batzuei Frantzian, non bere lurraldeak arriskuan zeuden herrialde hartako erregeak egindako presioagatik. Egoera hori agerian utzi zuen Cocherel-eko guduan nafarrek jasandako porrotak (1364); bestalde, penintsulan Gaztelako gerra zibilaren garaia da eta gertakari horrek eragina izan zuen erresuma hispaniar guztietan. Gertakari horiek guztiek zerikusia izan zuten nafar politikan; beste ondorio zenbaiten artean ekonomia-krisi larria eragin zuten, dokumentazioan islatzen denez. Erresuma barneko kontuak dira nagusi dokumentazio honetan: ordainketa-aginduak, zor-barkamenak, osteak ematea, etab., bai eta nabarmentzekoa den Cámara de Comptos delakoaren antolaketa ere. Hori dela eta, interes handikoak gertatzen dira hemen bilduriko dokumentuak Behe Erdi Aroko nafar erresumaren historia, antolaketa eta administrazioa ezagutzeko.


Zaragoza–Miraflores geltokia - Wikipedia, entziklopedia askea.\nGoya ◄ ►\nZaragoza–Miraflores Aragoiko Zaragoza udalerriko geltokia da, Espainian dagoena. Zaragozako Renfe Aldiriak sarearen linearen eta Renfe Distantzia Ertaineko trenak zerbitzu da.\nGeltokia Madril—Bartzelona burdinbidearen 344,476 kilometro-puntuan dago, 199 metroko altueran, Zaragoza–Goya eta Villanueva de Gallego geltokien artean. Tartea bide bikoitzekoa da eta elektrifikatuta dago.\nGeltokia 2008ko ekainaren 11an inauguratu zen.\nMiraflores hirian aldiriko linea baten proiektuaren ondorioz planifikatua izan zen, abiadura handia Zaragozara iristea eragin zuen trenbide birmoldaketarekin batera. Geltoki hau, hiria, Goya hiribidearen azpian dagoen tunel baten bidez zeharkatzen duen trenbidearen ekialdeko muturra da. Geltokiaren proiektua oraindik amaitu gabe dago, eta Tenor Fletaren trenbideak estaliko ditu, kalea Z-30era arte luzatuz, aldirietako instalazioez gain. Estazioak linearako instalazio elektrikoak barne hartzen ditu. Zaragozako hiri-garraioen 25, 38, 44, 51 eta 52. lineen bidez komunikatuta dago hiriaren gainerakoarekin.\nGeltokiak nasarako sarbideak ditu, eskailera mekaniko edo igogailu bidez. Ez du aparkaleku bat bera ere, baizik eta sarrera aurreko zelai batek egiten du funtzio hori. Horren ondorioz, nahiz eta estazioa desgaitasunen bat duten erabiltzaileentzat egokituta egon, zaila da horrelako erabiltzaileentzat sartzea.\n↑ «Miraflores (Apd.) :: © EuroFerroviarios ® :: El Punto de Encuentro de los Trabajadores Ferroviarios» www.euroferroviarios.net (Noiz kontsultatua: 2020-06-12).